
Delere gaudet temporum atrocitas 
Mortalium conanima grandia 
Tegitque liumo prostrata late 
Moenia pinniferasque turres. 

Mutare gestit sotia viDCulis 
Aetas tyrannis invida turbidia , 
Qut corporum nisi strue alta 
Sceptra manu arripiunt cruenta. 

At diligena ser\'at , fovet omnium 

Per saeculorum carior ordinem, 

Qui civibus reguaiit amati, 

Cura et amore animos trabentes. 

Sio septimae nunc centuriae exitus 
Annorum adeat illis ab honoribus, 
Cum gens decora Ottonidarum 
Frena capit Bai 



Quae nunc habet servata tenaciter, 
Accepta fidae ut praemia erant manus. 
Virtutis exemplar probatum 
Laadibus bis colit imperator: 



nExperte mecum nubila lucida, 
Semper fidelis Higuifer iuiperi, 
Nunc gratua et laetns tibi, Otto, 
Digna referre queo patratis, 

lam quinque mereit lustra Buena cito 
Aevi uuda nec cessere memoria 
Angustiae, risus malignus 

Hostium et undique spes restincta. 

Mens horret et nunc ansia cogitana 
Infamiae tormenta minacia , 
Dolis et artibus datura 

Omuia parta gravem ruinam. 

Aflulsit atra nocte benigna lux, 

Alte superbam perfidiam hostium 

Maior fides Germana victris 

En superat, stupet agmen omne, 

Stupent et hostes attoniti, triti, 
Pessumdati captique auis dolis, 
Poeais luunt fraudes acerbis , 
Liber ego repeto penates. 

Alta repostum meute tuli tuum 
Factum, quod auges saepe merens bene 
Auroque fidior mearum 

Auotor eras sociusque rerum. 

Fide paratae frena tene probe 
Terrae fidelis semper in imperi 
Gubernium, tuis benignus, 
Tuque tuique beati in aevum. 



Ne unquani exuatur posteritas tua 
Regno, Bed auctiB fiuibuB impereut 
Magis fixi in gentis fidelis 
Pectoribus bouitate morum." 

Persolvit aetas augurium, magis 
Uagieque crevit £nium adauctio, 
Biienus Nicer iungunt suaB cum 
Danubio venerationea, 

Multosque ramos mittit iu aerem 
Stirps una et amplexatur opes noyas 
Fulgetque ramus bic et ille 
Nobilis imperii corona. 

Sami excidunt rapti variis malis, 

Truncus videtur comiituruB , at 

Novissimorum surculus Btat 

Froude virens bene stirpis instar 

£t comprebendit cuncta, nova addita 
Loco resignatorum et honoribus 
Auctus corona regia atque 
Imperio valido ac poteuti. 

Avi decoruB nomine patris et 
Avorum opes florens iuvenis capit, 
Ut caelituB profectus ore 
Splendidus egregie venuBto. 

Ottonis exemplo ducis in fide 
Rex Ludovicus permanet imperi, 
Victricibus creavit armis 
Quod sociis animo volenti. 



Primus salutat belligerum senem 
Victoriosuiii nobilitans sua 
Voce imperatorem fidelis 
Ut socius, generosus, amplus. 

Favore fati ut nunc videat datur, 
Diun litteras artes foTet otio, 
Feliciter peracta regni 
Saecula concelebrata genti. 

E milliens nunc miUe animis sonant 
Festis diebus iabila gaudia 
Et vota pro regis salute, 
Perpete prosperitate regni. 

Per multa saecli lustra novi vale, 
Rex nobilis pulcrique bonique amans, 
Tuis dilectus et benignus 
" Cuncta videns popnU serena. 

Et gens Tua omnem salva per ordinem 
Saeclorum et intacta usque malo gravi 
Fotens regat cives probantes, 
Imperii decus et columna. 



Sermonum Horatianorum tres istos I, 5. 7. 8. si quis primos 
omnium compositos esse censet, neque omnino novam tulisse sen- 
tentiam neque sagacius quam cautius iudicasse videatur. Qua de 
re ne vel minima relinquatur dubitatio etsi omnia libri prioris ex- 
cutienda sunt poemata, quintum tamen maxime inquirendum pon- 
derandumque est, de cuius tempore cum inter viros doctos satis 
constet, hoc anno (37 a. Chr.) quid non solum senserit sed etiam 
quomodo sensa expresserit poeta si diligentius exploraverimus, 
quasi via munita ad alias quaestiones quibus de ordine poematum 
Horatii statuendo disputetur confidentius poterit ascendi. 

Quid autem? nonne omnia Horatii poemata interpretum 
curis satis superque explicita sunt et illustrata? Dicam libere 
quod expertus sum. De singulorum vi verborum vera investiganda, 
de rebus, temporibus, locis constituendis optime meruerunt inter- 
pretes. Poetae virtuti, quae in enarrando itinere cernitur, aesti- 
mandae nondum item consultum est. Neque enim satis est iactare 
et quasi venditare egregias poetae virtutes. Eiusmodi laudibus 
adeo non convincimur, ut dubitatio non modo non evellatur ex 
animis sed. incendatur. Audimus sane Fritzschium aliosque de 
vera illa voluptate, qua Horatius perfusus esse dicitur, magnifica 
facientes verba (;,wir ergotzen uns an der jugendlichen wahren 
Reiselust, welche sich durch das Ganze ergiesst"); res omnino 
secus videtur se habere. Non modo nuUa eminet in poeta voluptas 
et laetitia, sed etiam invitum Roma ex urbe magna ad itineris 
molestias fatetur se extractum. Verum est nos et ipsos laboribus 
itinerum peractis incommoda angustiasque quibus defuncti simus 
ridere multosque inde iocos facetiasque capere solere ; veruntamen 
talia accedunt quasi additamenta et coroUaria quaedam; apud 
Horatium nihil invenies nisi nugas vix dignas, propter quas iter 
tam longinquum aut suscipiatur aut enarretur. An vero locorum 
amoenitate poeta delectatur? Vix vv. 10. et 26. aliquid occurrit, 
in quo vestigium huius rei deprehendas. Identidem crepat cau- 
ponas, quasi nulla re alia poetarum animi incalescant. At enim 
cum ardore quodam animi novo et in hoc poemate inaudito mentio 
fit de amicorum occursu et complexu v. 39 ss. Concedo. Sed hoc 
idem est documento, ipsius itineris aegerrime poetam tulisse in- 
commoda, gaudia ex peregrinando percepisse nuUa. Quid quod 
ioci quibus haec poemata (I, 5. 7. 8.) ornantur ii sunt, qui vix 
calonum lixarumque auribus blandiantur; tam vel obscoeni sunt 



4 Sat. I, 5, 1. 

vel putidi, ut quid inter elegantissimorum illorum et nautarum 
iudicium interifuerit statui difficiUime posse videatur. 

Quid facerem? condemnarem tria ista velut ingenii iuvenilis 
fructus praematuros ? At ne hoc quidem acquiescere potui solacio. 
Iterum igitur decrevi experiendum, si forte in his quo(]^ue poema- 
tis atque imprimis in quinto vestigia quaedam ingenii cernerem 
Horatii, quae ut inesse nunquam dubitaveram ita frustra adhuc 
indagassem. Sic factum est ut poema tot virorum illustrium doc- 
trina et industria explanatum et commentariis instructum denuo 
sumerem exponendum*). Ipsum igitur opus poetae et imprimis 
quidem satiram quintam libri prioris inspiciamus, quam si absol- 
verimus de septima et octava ad calcem pauca subiungenda erunt. 



Neque qua re impulsus consilium ceperit iter faciendi (ni- 
mirum consilium omnino non cepit iter facere sed iussus est), nec 
quomodo quae sunt in itinere usui necessaria paraverit (quae 
omnia nuUo poetae labore Maecenatis iussu suppeditata sunt), nec 
quam laeto animo et fervente diem exspectaverit, quo urbis fumo 
strepituque (c. III, 29, 12) relicto loca Italiae amoenissima repe- 
titurus esset (videlicet perquam invitus urbe discessit), ne verbo 
quidem memoratur. Quae omnia missa facit poeta atque ipsam 
profectionem quasi consulto praeterit silentio, quippe qui ne a pro- 
ficiscendo quidem sumat exordium sed ita ut iam profectus esse 
videatur (egressum ^). Ne vero dubites non suo adductum esse 
consilio sed iussum esse proficisci, non tam quid ipse fecerit quam 
quid de se factum sit refert (me excepit Aricia). lam mirum 



*) Nam cum eorum qui vel omnia opera po^tae vel sermones ediderunt 
prope nemo non aliquantum ad hanc quoque attulerit satiram, tum non defuerunt 
qui in hoc praecipue poemate illustrando elaborarent. Inter quos exteri com- 
plures, Itali et Francogalli, Komanelli, Walckenaer, Dejardins (quorum opp. yide in 
commentariis obyiis laudata), de rebus potissimum topographicis disputayerunt, Kirch- 
nerus noster tempore itineris Brundisini certissimis rationibus constituto summam 
meruit laudem. W. Proessel (de Horat. itinere Brundis. , progr. Freiberg. 1853) 
nihil se nisi quae iam a yiris eruditis satis commode essent tractata composuisse, 
quibus ostenderet qua ratione g^onnasii discipulos in accuratam carminum Hor. 
cognitionem induci yellet, ingenue fatetur. Permultae praeterea adnotationes, qua- 
rum magnam partem me fugisse credo, per annales grammaticorum dispersae ac 
sepultae sunt. Neque tamen ad enarranda Horatii opera inopia auxiliorum, sed 
prope abundantia laboramus. Quamquam ubi omnibus undique armis pugnatum 
est, duo supersunt loci ardui et quasi munitissimi, quos oppugnantium artibus cum 
fortasse nunquam spes sit posse expugnari, tum ego quidem, ne id speretis in quo 
satisfacere yobis minime potero, nihil admodum me auxilii adlaturum esse prae- 
moneo. Intellego autem nomen illius oppidi nescio cuius, quod yersu dicere non 
est, signis perfacile est (v. 87), et prunae illud vatillum (an batillum ?) v. 36. His 
igitur locis, de quibus adhuc ambigitur, quoniam nihil potero novae lucis affundere, 
in ceteris qui nihil habent difficultatis si desudabo, vereor ne ligna ferre videar in 
silvam. At plures sunt poetas exponendi rationes, quarum ut nullam ulli esse 
fructui nego, ita hac quoque via, quam nos ingrediemur, ad id quod propositum 
est, ad pogtae virtutes rectius aestimandas propius accedi posse spero. 

fortasse si cui videatur, Romam urbem celeberrimam , cuius de 
magnitudiae non potuerit dubitari, attributo (m a g n a ) laudari, Ari- 
ciam ignobile oppidulum nuUo illustrari adiectivo, in noc ipso haud 
mediocris vestigium cernitur urbanitatis. Nam ut in adiectivo 
(inagna) desiderium quoddam elucet eius, qui cum vitae urbanae 
adsueverit in eo est ut aliquamdiu vitae elegantioris cal*eat com- 
modis, ita inopia oppiduli ne verbo quidem castigatur, immo ad- 
iectivo urbi Romae apposito quodammodo excusatur. Excepit 
autem Aricia hospitio modico poetam, quem hic non modo non 
acerrimo sed mitissimo usum esse iudicio arbitror. Nempe quam im- 
patienter itineris ferret incommoda cum noUet primo die manifestum 
esse, indulgentius iudicare maluit qiiam acerbius. Ceterum quo- 
niam non qua ex parte male consultum sit advenis (ut lectis, po- 
tione, epularum apparatu) conamemoratur sed universum hospitii 
notatur genus, poetam copiae et abundantiae rerum minus quam 
elegantiae et munditiae tribuisse apparet. Hoc igitur m exordio 
etsi nihil inest laetitiae vel ardoris animi, at tamen cum patientia 
atque aequitate ut in iuvene singulari , immo non sine iocosa qua- 
dam animi temeritate, qua incommoda prope invitantur, quippe 
quibus querelae vel amarissimae purgentur, quidquid fortuna eve- 
niet videtur toleraturus. 

Quae sequuntur (rhetor comes Heliodorus) plerumque 
pro parenthesi habentur. Sed tam obiter nomen tangere comitis, 
quamvis poetam libero in hoc genere librorum sermone usum esse 
statuas, adeo non est urbanum, ut in Horatium, qui quanti morum 
duxerit elegantiam nemo ignorat, vix videatur convenire. Accedit 
quod eiusdem nuUo infra loco (post v. 5.) mentio infertur. Quae 
cum ita sint, Heliodorum non per totum iter sed per aliquam 
partem, nonnullos fere si multum statuitur dies, poetam comitatum 
esse suspicor. Quod si ita se habet, non verbum ;,erat^ vel ;,ftiit^ 
sed ;,excepit^ subiungendum esse censeo, ut haec sit structura: 
egressum — me excepit Aricia; (ibi) rhetor comes H. sc. me ex- 

cepit; inde Forum Appi sc. me excepit. Sed fac, v. 2. 

„erat^ vel ;,fuit^, non ;,excepit^ supplendum esse; nihilo magis 
Heliodorum ab urbe Roma per totum itineris spatium poetae se- 
cutum esse societatem, id quod ipso numero illo singulari (v. 1. 
egressum) redarguitur, consentaneum est. Idem cum rhetor ap- 
pellatur, utrum ab aliis distinguatur Heliodoris an velut homo 
laudetur notissimus, discerni nequit. Quod utut est, cum niagna 
sine dubio viatorum multitudine scateret Appia, quem poeta no- 
minatim commemoravit, eum certe comitem haud parvi duxisse 
existimandus est. Quid quod idem Graecorum longe doctis- 
simus dicitur. Etenim Graeci cum universi, si cum Eomanis com- 
ponerentur, doctrina multo viderentur praestare, qui Graecorum 
longe iudicatur doctissimus, quod eum fastigium doctrinae assecutum 
esse censebimus? Sed vide ne haec laudatio tam eximia quid 
habeat petulantiae. Nempe Horatius omnium Graecorum erudi- 

tionem ita explorare, ut quis doctissimus esset certo sciret, nullo 
modo poterat. At enim cura tam sollicita tristisque in laudando 
non requiritur. Concedo, si amicum laudamus. Si quis vero nullo 
nobis iunctus est vinculo familiaritatis, eum nimiis eflferre laudibus 
haud multum discrepat a calumniando. Sequitur ut familiaritatem 
inter poetam et rhetorem intercessisse statuamus, atque haud scio 
an poeta amicum, cuius ipse eruditione haud dubie .plus semel ob- 
stupuerat, leviter hac laudatione ulciscatur. 

Protinus poeta brevitatis ita studiosus, ut nihil prope nisi 
summa quaeque, loca dico ubi pernoctatum sit, attingat, Forum 
Appi pergit, differtum i. e. ita repletum, ut quasi nulla relicta 
sint intervalla, nautis cauponibus atque malignis. Is 
igitur, cui nihil solitudine gratius, inter turbam vulgi sordidissimi 
versari cogitur. Ceterum nautae nuUo notantur adiectivo, caupones 
malignitatis distinguuntur opprobrio. Nimirum nautarum genus 
ubique eiusdem fere erat rusticitatis, caupones iis locis, quo nau- 
tarum maxime advenarumque turbae confluerent, ceteris longe 
fraudulentia antecellebant. 

Sed vide quantum insit leporis in hac prope arida enarra- 
tione. Roma magna ex urbe quasi vi extractus primo in oppidulo 
Aricia hospitio modico sed ibidem a comite doctissimo exceptus 
mox Forum Appi pervenit diff. naut. caup. atq. mal. Aricini igitur 
hospitii solacium fuit quod comitem invenit doctissimum. Sed ne 
triumpharet, mox in eum incidit locum, ubi vel ei qui Ariciae vi- 
tam transigere cogeretur invideret. 

Quid vero? nonne iam advenisse videtur poeta Forum Appi? 
Sed itineris, quo huc pervenerit, mentio fit v. demum qui sequitur 
(5). Proleptice igitur locum descriptum esse censebimus. Quae- 
ritur autem, utrum famam qua locus inter omnes insignis fuerit 
secutus sit an qualis ipsi oblata erat talem effinxerit speciem. 
Neque aliis locis ut Capuae famam sequi poetam videmus et h. 1. 
ex nimia ac certe iniqua castigatione (diff. — malignis) poetae 
ipsius iudicium elucet. Restat ut poetam temporis ordine non 
subtiliter servato res singulas prout earum in mentem veniret 
memorasse existimemus. Sed iam a Foro Appi ad iter, quo huc 
pervenit, redeundum est. Quod plerique interpretum, si non omnes, 
ab urbe Roma usque ad F. A. uno die confici potuisse censent. 
Sed Forum Appi ab urbe Roma 36 m. p. (i. e. plus 7 m. geogr.) 
distat, quantum non modo poeta sed etiam Maecenas, Cocceius, 
cett. , nunquam nisi extremis itineris diebus emensi sunt. Tam 
longum iter si quis dividit, eum ignavum dicendum non esse ap- 
paret. At enim ironice se accusat. Quid? etiam Maecenatem, 
Cocceium, ceteros, qui et ipsi haud plus 20 fere vel 25 m. p. sin- 
gulis conficerent diebus? An vero ;,hoc iter^ ad intervallum quo 
F. A. ab Aricia abest ita referendum est, ut medio nescio quo 
loco altero die pernoctasse, tertio demum Forum Appi pervenisse 
axistimandi sint? Quod quidem crederem, nisi moris videretur 

esse poetae loca quibus pernoctatum sit omnia nominatim memo- 
rare. Superest ut iter ita divisum esse credamus, ut circa me- 
ridiem aliquot fere horas requiescerent. Cum plerumque singulorum 
dierum itinera velut uno tenore confecta esse videantur, Horatius 
cum comite huius diei ita sustinuit molestiam, ut priorem partem 
mane, sub vesperum posteriorem susciperent, praesertim cum ho- 
spitium Fori Appi, quo tendebant, non id esset, quo quam ma- 
turrime advenire festinarent. Sic quoniam hic locus difficultatibus 
aliter insuperabilibus extricatur, non est quod Acronis scholiastae 
auctoritatem biduo ventum esse ab Urbe Forum Appi, cum velo- 
ciores mo die eo solerent venirey asserentis sequamur, Deinde quaeri 
potest, cum iter se divisisse refert (hoc iter ignavi divisi- 
mus), utrum de se uno an de se et de Heliodoro comite scri- 
pserit. Sed non modo usus numeri plur. loco singular. perraro 
apud Horatium invenitur (ut epist. I, 10, 1 : Urbis amatorem Fuscum 
salvere iubemus Ruris amatores), sed etiam, quoniam proxime de 
comite fecerat mentionem, non est cur hoc loco de uno ipso co- 
gitemus. Quamobrem si ad duos verbum (divisimus) referendum 
est, illud supra appositum (Graecorum longe doctissimus) hoce 
(ignavi divisimus) non minus iocose dictum esse iterum probatur. 
Ignaviae vero, quo opprobrio homini Romano gravius non poterat 
obiici, vel se vel amicum accusare nemini ne per iocum quidem 
licet nisi eis , in quos ignaviae probrum profecto minime cadere 
inter omnes constat. Mox ignavis festive opponuntur altius prae- 
cincti, quasi vestimento vel velocitas vel tarditas debeatur ac non 
Horatio comitique et ipsis altius praecinctis incedere licuerit. Sed 
hac potissimum via egregia cum procederent, quid fuit quod iter 
dividerent? Haud scio an ut supra dixi cavere voluerint ne ma- 
turius quam necesse essetForumAppi (diff. cett.) advenirent. Ceterum 
ipse fatetur poeta minus gravem esse Appiam tardis. Quod 
quid sibi velit vehementer dissentiunt interpretes. Alii Appiam 
propter magnos quibus structa erat ac durissimos lapides molestam 
fuisse, alii aequalitate quasi campestri taedium movisse arbitrantur. 
Qua de re quoniam vix satis quidquam compertum est quod se- 
quamur, poetam quod de qualibet via dici possit de una eaque 
singulari opinor dicaciter iudicasse. In hoc igitur ipso quod Ap- 
piam carpit viam ludit poeta ; quasi non omnis (quaevis) via gra- 
vis sit tardis! Nimirum ne Appia quidem desinit via esse i. e. 
tardis molesta. Ceterum poeta, postquam hucusque ea solum quae 
perpessus erat tradidit (me excepit Ar,, rh. com. Hel., inde F. A.), 
hoc primum loco quid ipse fecerit memoriae tradit. Primum igitur 
in itinere consilium cepit quiescendi, quo quam facete suam ipse 
deriserit pigritiam quis non intellegit ? Tanti autem haec res est, 
uf duo in ea versus eique haud sane putidi consumantur. Nunc 
demum ad ea quae Fori Appi feruntur evenisse reditur. 

(v. 7.) Hic ego propter aquam — indico bellum. 
Tot molestiis exactis, in quibus nescio an spes epuli lautioris non- 

nunquam fuerit solacio , ieiunium indicitur. Quid ita ? Num forte, 
ubi fatigatus advenit, tantum hausit ut aegrotaret ? At hoc neque 
continentiae Horatii simile est neque in versibus ullo modo indicatur. 
An cibi omnes aqua ita erant corrupti, ut gustare eum taederet? 
Quod si ita esset, delicatioris ceteris poeta fastidii iudicandus foret. 
An cibo abstinuit, quo facilius sitim toleraret ? Vero id quidem si- 
mile, si modo cur Horatio sitis magis quam ceteris timenda fuerit 
explicaveris. Sed vide num sic facillime quod quaeritur liceat ex- 
pedire. Comites, quos aquae taederet, merum poterant bibere, id 
quod Horatio oculis laboranti ne malum ingravesceret non item 
licebat (v. 30. 49. Celsus VI, 6 lippis quietem et abstinentiam 
commendat. v. Dillenburger. ad v. 49X Hanc inediam quam aegre 
tulerit quo facilius intellegatur, bellum se ventri indixisse ait 
(bellum, in quo ne vincaris acriter dimicandum atque etiam capitis 
periculum subeundum!). Quod certamen quo gravius fieret nullo 

perferendum fuit socio (ego indico). Nec fortitudinem si- 

mulat tranquillitatemque animi, quam se minime servasse libere 
fatetur (cenantes haud animo aequo exspectans comi- 
tes). At neminem adhuc novimus comitem nisi unum Heliodorum. 
Itaque qui h. 1. dicuntur comites a plerisque putantur ii, qui mox 
eandem cum poeta lintrem conscensuri sunt. Sed ab ipsa Urbe haud 
paucos credo iter una fecisse, quorum sane neminem poeta nisi 
unum dignum habuit quem nominatim commemoraret. In usu 
temporum mirum quod non solum praes. pro praeterito ponitur 
sed etiam praeterit. pro praes. : indico, non indixi, — sed 
erat deterrima, non est, tametsi foeditatem aquae bello illo Ho- 
ratiano longiorem fuisse certissimum est. Scilicet quid ipsi fe- 
cerimus vel facere animum induxerimus magis nobis quam res 
quales fuerint in promptu est. Sed ne quod pluris est praeterire 
videamur, quid fuerit cur poeta sponte sustineret inediam , iterum 
quaeramus. Num forte tam gulosus fuit, ut omnia praeter pa- 
vonem rhombumque fastidiret? Minime id quidem. Cum potaret, 
viliore vini genere (c. I, 20), cum cenaret, malvis cichoreisque 
(c. I, 31) contentus, aquam cavet deteriorem, aquae igitur de ge- 
nere subtilius videtur iudicare, quod fastidium, opinor, ne cynico 
quidem philosopho probro sit vertendum. 

Sed quamvis iniquo animo cena abstineat, caeli nocturni 
amoenitate solitudinem consolatur. Hinc cum sero Forum Appi 
adventum esse appareat, iter ut supra diximus divisum esse com- 
probatur. lam non umbra sive nox inducitur (passive), sed nox 
ipsa umbram , quamquam nihil h. 1. interest inter noctem et um- 
bram, ut Neptunus mari praeest, sic, inquam, nox umbras 
(num. plur. quasi alas, quibus mater pullos fovet) inducere (quasi 
tomenta membris) parat (velut consilio capto) terris — non 
propter se unum gaudet poeta diei aestum noctis refrigerari umbra, 
qua omnibus animantibus defessis atque ipsis terris quies affletur 
ac solacium. Accedit quod mater benigna, quae non solum fovet 

parvulos sed etiam delectat, signa diffundit caelo. In quo, 
nisi fallor, iocosa quaedam subest similitudo caeli terrarumque; 
locus enim, ubi poeta tum ipsum versatur, differtus est nautis 
cauponibusque; in caelo signa sunt diffusa. Ceterum haec signa 
sive serio admiratus est sive ita ut velut alii curas vino sic ioco 
quodam falleret inediam, ex caeli certe luminibus i. e. ex rerum 
natura contemplanda solacio petito taedium vicit. At hae solitu- 
dinis voluptates mox discutiuntur. 

(v. 11.) Tum pueri nautis — . Et chiastice et anapho- 
rice (s. V. V. 1) nomina ponuntur; anaphor. : pueri, deinde nautae, 
iterum pueri, postremo nautae; chiast. : nom., dat., dat., nom. Ni- 
mirum huc illuc clamores feruntur neque ordine neque ita ut ab 
una tantummodo parte in alteram ingerantur convicia (sed utrimqu^ 
utroque). Infin. histor. (ingerere) quasi pingit turbam, in qua ne- 
mini est curae ut verba nominibus ut aequum est accommodentur. 
Ac plerique hunc locum ita interpretantur ut omnia dicta (huc 
appelle! trecentos inseris! ohe! iamsatis est) a pueris 
credant proficisci. Etenim in his: trec. inser. iam sat. e. curam 
agnosci puerorum , qui ne dominis molestiae fiant caventes nautam 
moneant, ne plures quam navigium capere possit conscendere pa- 
tiatur. Quod quidem si ita esset, ut pergratum facere pueri do- 
minis niterentur, non esset profecto, cur poeta de eiusmodi con- 
viciis quereretur. At longe abest ut tam solliciti prospiciant pueri 
commoditatibus dominorum. Num vero nautae, qui quo plures in 
navigium recipiebant eo plus facerent lucri, ipsi repulisse advenas 
censendi sunt? At nauta dubium est num idem fuerit lintris do- 
minus et possessor. Sed fac eundem domintim fuisse. Num forte 
vectuarii (ital. vetturini), quorum ex concursu permultum faciant 
lucri, eos qua decet cura et urbanitate advenas solent observare ? 
Puerorum autem retulisse convicia, nautarum quasi indecentiora 
fuerint reticuisse eum, quem infra 51 — 70. et Sat. I, 7. asperrima 
genera iocorum memorare iuvet, neutiquam probabile est. Quam- 
obremillud: hucappellel a pueris, cetera: trec. inser. ohe! 
iam sat. e. a nautis dicta putemus. Sic conviciantium genera bene 
distinguuntur. Pueri suadent : huc appelle, quasi quo optime linter 
appellatur magis ipsi quam nautae intellegant. Est enim omnino 
puerorum peritiores omnium rerum maioribus sibi videri. Nautae 
non solum multiplicando modum longe excedunt (triginta vel qua- 
draginta, opinor, aderant lintrem conscensuri, quos trecentos esse 
nauta crepat) sed etiam quam parvi faciant advenas, quo in nu- 
mero haud raro viros fuisse perillustres credo, non dissimulant. 
Idem mox ex eis quae de tarditate proficiscendi traduntur elucet. 
Dum — , dum — ; plura igitur priusquam iter navale ineatur per- 
agenda sunt. Mula, quae iam dudum poterat ligari, nunc demum 
non properanter sed summa cum socordia iungitur, quasi satis 
vel abunde sit temporis. Similem in modum aes exactum esse 
credemus. Quid autem ? Poeta, qui alias temporis haud ita parcus 

esse videatur (supra v. 5. iter ignavi divisimus. Sat. I, 6, 122: 
ad quartam iaceo, post hanc vagor), cum h. 1. totam abiisse horam 
lamentatur, sui ipse non est dissimilis? Videlicet his rebus 
horam abire indignatur velut mula liganda, aere exigendo, in quo 
quam non is fuerit qui patris exactoris susciperet negotia (tam- 
etsi ipse profitetur: neque ego essem questus Sat. I, 6, 87; ap- 
paret. Neque hac exacta hora finis adest malorum. Mali culi- 
ces ranaeque palustres — . Palustres, opinor, non modo 
ranae sunt sed etiam culices, mali culices tantum, non ranae, quae 
nisi quod aures cruciant iter non faciant molestum. A maiore igitur 
malo ad minus descenditur. Nimirum ex inimicis quam plurimis 
accusandis mens aegra quasi solacium petit dolorum. Mali cul. 
r. p. avertunt somnos. Hoc quoque loco poeta non sibi soli 
sollicitus est (ceteris enim quos Fritzschius attulit locis de plurium 
noctium agitur somno, id quod in hunclocum non convenit). His 
tot molestiis alia haud sane levior accedit. Absentem (ut?) 
cantat amicam — . Nautarum et h. 1. et infra v, 19. 22. me- 
moratur unus, supra v. 11. plures, aut quia in appellendo et 
vela dando alii subvenerant aut quia plures Fori Appi erant 
lintres, quarum una a poeta conscensa iam de ceteris tace- 
tur. De viatore v. quae Dillenb. adnotavit, cui non intelle- 
gendum esse mulionem ob id potissimum assentior, quod infra 
V. 22. ubi poena danda est nihil iam de eo traditur. Num vero 
viator nescio quis pedibus in ripa propinqua incesserit (ut Krue- 
gero videtur) magnopere dubito. Proximum vero est (quod ple- 
risque placet) de navigantium uno alterove cogitare. Neque usui 
coUectivo repugnat quod in priore nomine (nauta) num. singularis 
non ponitur coUective. Similiter nos duos iuxta ponimus numeros 
singuiares, quorum unus, non duo, collective usurpatur (;,Kutscher 
und Passagier^^). lam vero cantu ut plerique mortalium delectan- 
tur dulci doctoque, ita aegerrime ferunt incultum. Quod cum de 
omni cantu iudicandum est, tum maxime in carmina cadit ama- 
toria. Atque absentem quidem cantat (flebiliter igitur) nauta, 
homo rudis et rusticus, prolutus i. e. ebrius vappa, cuius ipso of- 
fendaris odore. Cantant autem nauta atqueviator; scilicet 
si convenisset inter viatores s. vectores, facile poterat nauta vetari 
ne importunus esset cantu, sed inter ipsos navigantes eheu! sunt 
qui cum nauta facere malint quam cum comitibus. Certatim: 
magna igitur voce, utri palma deferenda sit, contendunt. 

Tandem fessus dormire viator incipit (17 — 18). lam 
cum ceteros tum poetam tot fatigatum laboribus somnum captu- 
rum esse speramus. Sed quod tam bene videtur accidere, aliud 
inde malum nascitur. Exemplum enim viatoris nauta imitatur. 
Quamquam ille fessus itinere, hic nulla re erat fatigatus; illi lice- 
bat dormire, hic vetitus erat. Vide autem, ne aut pastu mula 
careat aut aufugiat quam bene pigerrimus ille prospiciat. Missae 
pastum retinacula mulae nauta piger saxo (tam caute!) 

religat idem, qui minime consulit peregrinantibus. Stertitque 
supinus; sicut nisi petulans et lascivus nemo procumbit, ita su- 
pino corpore prolapsus vel dormiens prae se fert importunitatem 
impudentiamque. Videtur autem haec figura nautae supino cor- 
pore stertentis Polyphemum imitari Hom. Od. ^, 371: fxvayMvd-sfg 
Tiiaev vTCTiog. (Aristoph. Eqq. 104: ^Eyxet iie&ucjv ev TaXat, ^vq- 
oaig VTTZiog, Lucian. Char. 1: av /iiev Qeyxeig eni tov xaraaTQoi- 
fiaTog exra&elgy coll. Aristoph. Nub. 5: oi d^ oheTau QeyxovaLVy 
quos Fritzschius confert, haud dubie non minus Homeri secuti sunt 
exemplum.) Nec tamen id tum ipsum cum accidit poeta observa- 
vit, quippe qui ipse somno se dare coepisset (quod nisi ita est, 
cur nautam obdormiscere non vetuit?), sed postea demum ita 
factum esse cum cognovisset, epico modo velut si ipse omnia vi- 
disset audissetque refert. lamque dies aderat, non illuxit, sed 
iam dudum illuxerat, cum nil procedere lintrem (quasi 
lintris vitio retardentur! adeo nihil tale suspicantur de nauta) 
sentimus (num. plur.). Scilicet malum omnes sentiunt, veram 
medicinam unus isque vix ipse sanus adhibet. Nimirum irasci et 
saevire nonnunquam plus expedit quam prudenter consulere. Si- 
mili loco Sat. I, 9, 12 felicem poeta praedicat iracundiam. Ac 
mulae nautaeque — neque enim cerebrosi est soUicite quis 
auctor sit criminis quaerere — caput, quo vehementissime sen- 
timus dolores, lumbosque, partem igitur posteriorem quae la- 
tissime patet verberibus, fuste saligno (tenacissimo , qua de 
causa nos utimur ;,corylo avellana^ L.) dolat quasi faber artis 
peritissimus (cf. quanta artium peritia Ulixes ulciscatur Polyphe- 
mum Od. i 325 ss, 382 — 94, de quo loco ipse disputavi iiber 
homer. Poesie p. 108.). Sic epica ratione et arma et membra cor- 
poris et si quae alia pertinent ad rem memoria dignissimam ac- 
curatius cognoscendam depinxit. Quid autem? A viatore, qui et 
cantando cum nauta concertavit et suo hunc exemplo ad dormien- 
dum invitavit, ne minima quidem poena repetitur. Quid enim? 
Nobiles divitesque delirant (vel iocantur), nautae plectuntur. . Sic 
poena exacta quarta vix demum exponimur hora. Exponi- 
mur, passive, ut v. 1 — 3 me excepit. Imitatur autem poeta omnino 
ieiunitatem rerum scriptoris, qui quid factum sit accurate comme- 
morat, quomodo ipse tulerit incommoda tacet. Sed res satis cla- 
mat. Ceterum mox laetum gratumque profitetur animum apo- 
strophe: ora manusque — . Lympha eleganter et sollemniter 
pro aqua, v. Heindorf. ad v. 97. Sive autem prandium sumpturi 
laverunt, ut Schol. Cruq., sive religionis causa, ut Torrentio vide- 
batur (v. Heindf. ad h. 1.), sive recreandi refrigerandique causa, 
versus utique plenus est laetitiae et pietatis. Toties enim poeta 
cum in itinere ora manusque lavisset, nuUo nisi hoc loco mentio- 
nem eius rei facit. Primum igitur, ne quis poetam carpendo magis 
delectari quam laudando existimet, qui supra v. 7. aqua offensus 
putida, hic aqua pura laetus beatusque est. Sunt autem plerique 

ii, qui fortunam adversam accusent, secundam non laudent. Nec 
simpliciter ora manusque refert se lavisse sed ipsam deam allo- 
quitur gratias etiamnunc agens quod illius beneficio tum refectus 
esset. Rarius enim nobis veteres laudant locorum amoenitates, 
saepius deorum maiestatem, Similiter Ulixes in patriam reversus 
non locorum admirari dicitur iucunditatem sed nymphas omnium 
primum adorare (Hom. Od. v, 355). 

Milia tum pransi tria . Prandio post abstinentiam 

superioris diei ac noctis aerumnas gratissimo sumpto, cuius quasi 
ceteris diebus impransis exeundum fuerit bene meminit poeta, iter 
quamvis breve (tria m. p.) tamen arduum non sinelabore se rep- 
sisse atque subisse ait impositum saxis late candenti- 
bus Anxur. Saxis autem late candentibus fit ut subeuntibus 
contemplandi admirandique sit copia, eisdemque ut quo longior 
pateat prospectus eo iter magis arduum et molestum esse videatur. 

Huc venturus erat — non satis habuit poeta simpliciter 
referre, huc venisse M. cum C, sed priusquam advenerunt adven- 
turi nuntiantur (tam suspensus est et intentus, ne serius ipse ad- 
veniat) — Maecenas optimus*); non cum adulatione prosequi- 
tur fautorem sed ita ut amor sincerus et .incorruptus eluceat. 
Venturus erat num. sing.; primo igitur de nullo alio nisi de M. 
cogitat, deinde addit: atque Cocceius missi — . Qui quo con- 
silio adducti Brundisium petant, ita traditur, ut poetam nec iam 
inexorabili odio principes persequi neque omnino in triumvirorum 
castra transfugisse at certe foederi eorum qui rempublicam prope 
eversam pacavissent denuo firmando bene velle animadvertamus. 
Magnis de rebus — nec parvi eas ducit nec de qualibus agatur 
se perspicere fatetur. Nec tamen omnia ignorare poetam docu- 
mento sunt quae sequuntur: aversos soliti — quod referendum 
esse ad a. 40. a. Chr. bene docuit Kirchnerus (de it. Brundis.). 
Hinc etsi non necesse est sequi ut de simili iterum disceptetur 
controversia, tamen licet suspicari foedus illud abhinc triennium 
ruptum ac restitutum, cum infirmioribus contineretur vinculis, 
iterum reconciliandum fuisse. Viros illustres, Maecenatem et Coc- 
ceium, ita laudat, ut non quid effecturi sint sed id quod pluris 
est quid eflfecerint discamus. Quod quam sit modestum, non est 
cur exponam. Ac vide elegantiam poetae. Nostrum, credo, qui- 
vis, si quid eiusmodi memorandum erat, ita satisfecisset officio ut 
referret, M. et C. advenisse composituros cett. ' Scilicet ad- 
ventus eorum (huc, i. e. Anxur) tanti non est, ut vel adventuri 
adnuntiandi sint, id vero quod Brundisi agendum erit tanti pro- 
fecto momenti est ut iure meritoque praenuntietur. Poetae contra 



*) Caye iungas cum Hittero: optimus atque Cocceius, quamquam atque 
haud raro postponitur ut supra v. 4. cauponibus atque malignis. At h. 1. nemo 
cum legeret Maecenas optimus potuit adiectiyum a substantiyo praecedente 
separatum ad posterius transferre nomen. 

Maecenatis adventus longe pluris videtur esse quam omnia quam- 
vis grandia quae Brundisi absolvenda erunt (venturus erat). 
In quo incertus sum numquid subesse censeam ironiae. 

Sed Horatius cum adventum virorum illustrium exspectet, 
quomodo fit ut dum suum curat corpus ab illis imparatus inve- 
niatur? Omnium primum animadverte hoc demum loco lippitudi- 
nem commemorari, quae quam gravis fuerit nocte imprimis insomni 
ipso vel dissimulante poeta nemo non intellegit. Deinde illos ex- 
spectatione maturius advenisse ipse docet: hic oculis — ill^- 
nere (infin. histor.). Interea — . Scilicet illinenti superveniunt 
illi ut salutandi excusandique causa vocem vix queat edere. Quod 
quam lepide excogitatum expressumque sit, alii (ut Fritzschius) 
monuerunt. Sed, nisi fallor, eo potissimum Horatius consilio cor- 
pus curavife i. e. coUyria illevit oculis, ne viri illustres specie hor- 
reant oculorum taeterrima. Quo non solum quod voluerat non 
est consecutus sed longe foedior adspectu evasit. Advenit igitur 
M., C. atque praeter hos quos exspectaverat Capito Fonteius. 
Uli, quippe qui cogniti sint legentibus, nuUa memorantur laude, 
hic cuius nunc primum fit mentio ita inducitur, ut qualis fuerit 
paucis adumbretur. Ad unguem factus homo. Quod quam- 
quam potius de corporis habitu et specie videtur dici (tanto autem 
magis, credo, poetam sui paenituit oris adspectus), tamen latius 
patere non est dubium. Nempe homo tam politus singulariter erat 
idoneus, qui de amicitia aversorum ageret restituenda. Huc enim 
spectare poetam ex eis quae sequuntur manifestum est. Antoni 
non ut magis alter amicus. Cocceius enim, qui et ipse 
a. 40. una. cum Maecenate et Pollione amicitiam aversorum r^pa- 
raverat, ob id ipsum pacis et concordiae non minus quam Mae- 
cenas studiosus censendus est. lam vero Capito inducitur Fonteius, 
quem gratissimum esse Antonio constat. Idem quoniam una cum 
Maecenate et Cocceio advenit, postquam inter hosce tresviros 
(legatos dico) convenit, fore ut inter ipsos principes de pace con- 
veniat dubitari nuUo modo potest. Sic poeta, qui omnia quae ad 
rempublicam adtinent minime curare videatur, quam soUicitus ti- 
meat patriae, elucet. 

lam de dierum descriptione dubitari potest, utrum ut primo 
die Ariciae, altero Fori Appi, sic tertio Tarracinae an Fundis an 
Formiis pernoctatum sit. Quoniam autem circa meridiem demum 
Anxur adventum est, eodem eosdem die 25 m. p. (5 m. geogr.) 
post meridiem emensos esse non est credibile. Fundis non esse 
pernoctatum propterea arbitror, quia minus longe Formiae a Fun- 
dis absunt, quam quo lassi (v. 37) inde advenire dicantur. Quam- 
obrem Tarracinae hoc die substitisse existimandi sunt. Fundos 
fuisse praefecturam, honorem igitur praetoris ab Aufidio immerito 
arrogari dubium non est (v. locos apud Dillenb.). Qui quam im- 
portune viris illustribus sese obtruserit, ex eo ipso licet suspicari, 
quod Horatius Aufidio Lusco praetore Fundos se liquisse 

tradit, veluti M. TuHio Ciceroiie coa. vel similiter nomine summi 
magistratus quo aiinus desiguatur posito. Rideut autem, nou 
acerbe castigant, sed ridenfc non ipsam inaaniam, quae sane ri- 
denda non est, sed praemia i. e. insignia scribae insani. Hic potest 
quaeri, nonne impie invaserit poeta collegarum ambitionem, quippe 
qui ipse olim eidem ordini fuerit adscriptus. Nec tamen saepius 
quam par est carpsit scribas, (Sat. II, 6, 36 qui scribae de re 
comrauni orant, ut poeta ad ipsoa reverti velit, non vellicantur.) 
Gerte autem quantum piurimis eorum inesset arrogantiae saepe- 
numero vidit, Quamobrem id vitium quod etsi non severe vitupe- 
rat tamen leni perstringit cavillatione, crimini poetae dandum non 
puto. Iste vero insanus, id quod minime viro dignum, vestitus 
insignia ut praetextam, latum clavum (senatoriura) iactat et osten- 
tat. In prunae vatillo s. batillo omnes haerent mterpretes. Pro- 
ximum videtur vero vas fuisae ad sacra facienda, sacerdotum igitur 
insigne. Huius scribae insaniam ita indignantur amici ut manere 
nolint. lidem, qui alias iocis incultis atque irapolitis ut infra 
Sarmenti Messique conviciis magnopere delectantur, huius fugiunt 
arrogantiam, Quaraquam et ipsum rident, non ut rigidi virtutis 
custodes increpant; sed arrogantia brevis risum movet, eadem ai 
noa exuitur sed etiam atque etiam inflatur taedio est atque in- 
dtgnationi. Libenter linquimus. In his et simile inest et 
contrarium. Similis sonitus est (alliteratione s. v. v. ! ) , vis vocum 
contraria (libenter studium significat, linquere satietatem). 

Mox lassi Formiaa adveniunt. Sunt autera quodammodo con- 
traria urbs Mamurrarum et lassitudo. Scilicet Mamurram notum 
fuisse belluonem docet CatuU. XXIX. LVII. Venerunt igitur quasi 
Burdi ad tibicines audiendos vel caeci ad tabidas pictas admiran- 
das. Lassitudo enim corporia , quippe quae efficiat aobrietatem, 
libidinibus infesta est. Sed quod unum cupiunt lassi ut quiete 
corpora reficiant, hic eis contingit: manemus (supra: linquimus, 
nunc non solum : perveniraus, sed : manemus), Nec cetera quae ad 
victum pertinent desunt: Murena praebente domum, Ca- 
pitone culinara, Duobus igitur certantibus ufcer reciperet ad- 
venas convenit, ut utriusque ufcerentur hospitio. Ibi quam bene 
lauteque et habitatum et cenatum sifc, ne verbo quidem indicatur. 
Poetae enim non tam ciborum potionumque abundantiam quara 
raunditiam elegantiamque apparatus cordi ease satis scimus. Mem 
summa eos laude prosequitur quorum nomina tradere satis sit, ut 
quam egregio advenae recepti sint hospitio intellegatur. 

Postera lux oritur multo gratissima (v. 39.); 
- quamqnam ipaam lucem similiter ortara esse credo afcque eeteris 
diebus. At longe aliter poeta, cui non modo quod hoc factum est 
die sed ipse dies non ex ea demum hora, qua araici occurrunt, 
sed nuQC recordanti iam oriens multo grafcissimus est. Quid 
autem? diu poeta amicos desideravit? quod, si ita esset, certe, 
opinor, addidissefc. His igitur paucia diebus, etsi nihil adhuc con- 



Sat. I, 5, 39—44. 15 

fessus est, toties arsit desiderio. Plotius et Varius — Ver- 
giliusque, iidem qui Sat. I, 10, 81 laudantur, tresviri et ipsi 
ut illi, de quibus supra dixit, Maecenas, Cocceius, Capito Fonteius, 
nec minus quam ipse Horatius poetae (vera enim amicitia esse 
non potest nisi inter eos qui vel communi quadam sorte vel stu- 
diorum consensu coniuncti sunt) occurrunt (non obviam eunt, 
sed improviso obvii fiunt). Quos etsi veri non est simile casu 
supervenisse, poetae tamen quasi a deo quodam huc deducti oc- 
currere videntur. Occurrunt autem Sinuessae; locus ipse ob 
id quod ibi accidit gratus est ac loci nomine res saepe in memo- 
riam revocantur. Animae quales — . Ita enim gaudio ex- 
sultat poeta, ut etsi non solum ipsi sed etiam eis quorum gratia 
haec scribitur satira haud sunt ignoti, quid debeat amicis, quid 
maxime in eis diligendum admirandumque sit, non possit non pro- 
fiteri. Diligit autem eos non propter ingenii acumen nec propter 
iudicii subtUitatem nec propter copiam artium et eruditionem sed 
omnium primum ob sinceritatem candoremque animorum: neque 
candidiores terra tulit. Summa enim quaeque, quae super 
humana et humilia nos extollunt, quam sit brevis vita quamque 
caduca sors mortalium admonere nos videntur. Sic cum de ami- 
citia magno illo bono agitur, terrae ei huiusce angustae in men- 
tem venit i. e. vitae humanae brevitatis. Diliguntur autem amici 
non propter suas tantum virtutes sed etiam propter ofiicia, quibus 
optime de nobis meruerunt (neque quis me sit devinctior 
alter). Tam vero singularis illa erat laetitia, ut ipsa recorda- 
tione animus poetae vehementius moveatur nec facile possit hunc 
locum relinquere. qui complexus et gaudia — ! Com- 
plexui quod gaudium postponitur, vazeqov TtQOTEQOv potest videri. 
Gaudio enim imbui ante necesse est animos, quam in complexum 
festinent. Sed gaudia h. 1. voces sunt gaudentium. Quod etsi non 
concedis, cum amici occurrunt, omnium primum inter sese com- 
plectuntur, deinde demum dum sermonibus satiantur summam ca- 
piunt animorum voluptatem. Cuius autem complexus, cuius dicit 
gaudia? Scilicet sua, inquis, quoniam, si amicorum intellegeret 
gaudia, timeo ne arrogantius loqueretur, quasi permagni ab amicis 
duci sibi videretur. Sic vide ne subtilius iudicaveris quam verius. 
In amicitia quid liceat quidque vetitum sit tam soUicite non di- 
stinguimus, sed ut ipsi amore amici delectamur, ita nos et ipsos 
amico gratos esse non dubitamus. Denique ne his quidem con- 
tentus addit: nil ego contulerim — . lam ex ardore animi 
et quasi elatione ad tranquilliorem descendit contemplationem : 
contulerim ; confert igitur et comparat plura genera bonorum, quo- 
rum amico nullum praestantius esse intellegit. lucundo — tu 
fortasse scriberes : fideli, ac recte tu quidem. Sed de fide Horatius 
ut omnes fere iuvenes nondum dubitabat. Fidem, virtutem illam 
usitatam, vel a servis requirendam, ingenuis adulescentibus iucul- 
candam non esse credunt. Sed iucundus sit amicus, iuvet animum, 

tristitiam depellat! Addit autem : sanus. Videntur igitur tempora 
fuisse, quibus quantum esset amicitia bonum non satis se intelle- 
xisse fateatur. Amico num. singuL, quamquam tres occurrunt 
araici (concr. pro abstr., amicus loco amicitiae? Rectius fortasse : 
quo ardentiore tenemur amore, eo magis unum amamus, non plu- 
res). Ceterum vide, quanto gratior sit poetae horum adventus 
triumvirorum quam illorum de quibus supra v. 31. 32. dixit. Ne- 
que vero ita rem se habere dubitavit aperte confiteri, id quod 
laudi Horatio non magis est quam Maecenati. 

Occursu amicorum itinere parumper retardato in villulam, 
quae proxima erat ponti Campano, confugerunt. Villula 
(deminut.) mediocritatem significat hospitii in quo nihil admodum 
nisi quod dicit inveniebant: tectum. Parochi autem, qui ne ad- 
venarum libidinibus servire et plura quam ad victum necessaria 
sunt suppeditare cogerentur lege cautura erat, hac lege tam scite 
utebantur, ut nihil plane nisi quod lege praescriptum erat exhi- 
berent. Nec tamen poeta queri videtur sed laetari; villula quod 
in hospitio requiritur tectum praebuit, parochi quod lege prae- 
ceptum erat quin conferrent non recusaverunt ; quid igitur erat 
quod quereretur? Qua laudatione quam facete hospitium per- 
strinxerit, non est quod doceam. 

Hinc igitur, quo maturius Capuam urbem opulentissimam 
adveniant, mane proficiscuntur. Sic muli — clitellas tem- 
pore ponunt. Muli autem qui sarcinas portabant quod com- 
memorantur, inde cave ne iter hoc die non pedibus factum esse 
suspiceris. Omnibus contra his diebus pedibus iter factum esse 
nulla licet ratione infitiari. Hinc — ponunt breviter, sc, hinc 
profecti ponunt, hinc perventum est — . Mulis autem gratissimam 
credo maturitatem fuisse adventus. Homines enim in urbe am- 
plissima nihil prope quo delectentur inveniunt, quippe qui quid 
agendum sit incerti esse videantur. Nimirura omnibus rebus quae 
nos visu digna habemus, ut tabulis pictis, marmoribus, neque ho- 
mines Romani magnopere delectabantur et Roma urbs ita abun- 
dabat, immo domus hortique privatorum ita erant repleti, ut Ro- 
mani tum illustres extra tJrbem, si Graeciam, Siciliara Asiamque 
exceperis pauca quae oculos in se possent convertere viderent. 
Maecenas igitur lusum it non ut interpretibus videtur quo 
corpus exerceat, quod in itinere satis agitatura esse opinor, sed 
taedii depellendi causa. Cui quod Horatius et Vergilius in ludendo 
desunt, est profecto quod excusetur. Namque pila lippis — . 
Lippis ut Horatio oculorum intentio, crudis ut Vergilio membro- 
rum motus celeriores fugiendi sunt. Quid autem lippis et crudis 
(num. plur.)? Scilicet iuvat poetam quasi partes sumere magistri 
rei medicae periti, qno magis suara purget inertiam. Ceterum 
finge animo, lusisse Horatiura et Vergiliura, Maecenatera dorraisse ; 
mhil hac de re poetara comraeraoraturura fuisse raihi quidem per- 
suasum est. Sic vero Maecenatis elucet aJacritas et vigor, poeta- 



Sat. r, 5, 49—54. 17 

rum ignavia atque inertia (cf. supra v. 6. minus est gravis Appia 
tardis, ubi non minus suam carpsit inertiam). 

Hinc nos Coccei — plenissima villa. Uno laudat 
adiectivo hospitii abundantiam atque elegantiam. Similiter c. II, 
12, 24: plenas' — Arabum domos. IV, 12, 24: plena dives 
ut in domo. Ceterum v. quod supra ad v. 7. et modo ad v. 38. 
adnotavimus.. Accedit: quae super est Caudi cauponas. 
Quo additamento ut certius ubi sita sit illa Coccei villa indicatur, 
ita mireria sic loqui poetam: super Caudi cauponas, non super 
Caudium oppidum. Videlicet gaudet ac sibi comitibusque gratu- 
latur, quod illa ipsos villa recepisset, quo cautum esset ne in cau- 
ponarum ullam confugere cogerentur. .Quae quamvis propiores 
essent a via, libenter credo ad villam Coccei ascenderunt. 

Nunc mihi paucis — ut in Odysseae prooemio, in quo 
poeta a Musa non petit ut sibi nomen illius viri calamitosissimi indi- 
cet quasi ipse eius sit ignarus, sed (^ot dat. ethic, svviftsiv canere, 
cantare) : fac mihi (/iioi) gratum ut virum illum cantes s. cantare 
velis (sc. non mihi soli sed omnibus qui talia audiendo delectantur) ; 
quod obiter monui, quoniam in Odysseae commentariis nihil hac 
de re video adnotatum. Hoc vero loco huiusmodi prooemium hac 
in re et in hoc hominum genere plenum ioci esse quis non intel- 
legit? lubet autem Musam memorare pugnam (qua nihil certe 
carmine dignius epico) Sarmenti scurrae Messique Cicirri. 
Ac Sarmentus quis fuerit parum constat. Schol. luv. V, 3 p. 229 
(ap. Fritzsch. ad v. 55.) si sequimur, servus olim fuerat M. Fa- 
vonii, cuius vidua (Sarmenti domina) superstes erat, quo pro- 
scripto Maecenati addictus ab hoc manumissus sed liberti (scribae 
an scurrae? v. 52. 66.) apud eum loco erat. Aliis ut Kruegero 
uterque a Cocceio ysknyionoiog videtur introductus. Quod utcunque 
est, qualis fuerit homo, Horatius in dubio non relinquit cum dicit: 
Sarmenti scurrae. Pariter Messii nomini cognomen apponitur 
Cicirri, quod idem significat atque dksytTQvdv (y.imQQog = Kikriki, 
calumniator? Schreihals?). Quo patre natus uterque con- 
tulerit lites. Lites conferri velut signa egregie convenit in pu- 
gnam. Et quo patre natus uterque pugnantium in aciem descen- 
disset, ab epicis opinor poetis qui post Homerum fuerunt summ- 
opere esse quaesitum. Fritzschius bene laudat ApoU. Rhod. Argon. 
I, 20. At enim Horatium, qui et ipse nobilibus ortus non esset 
maioribus, nonne dedecuit, homines obscuro natos loco propter 
generis deridere ignobilitatem ? At longe poeta aliter ipse sages- 
sit. Adeo enim sui non immemor erat generis humilitatis, ut ho- 
nores in republica petere non auderet. Hanc eius modestiam, 
quae in proxima imprimis satira (I, 6) aliisque locis cernitur, co- 
gnosce, quo facilius cur multorum tam acerbe castiget arrogantiam 
perspicias. — Messi clarum genus Osci. Quod si ita iungis: 
clarum est genus Messi Osci (genet. sing. , beriihmt ist das Ge- 
schlecht des Oskers Messius), non Messio magis quam generi eius 

nescio cui illurli viSelur, quod cur derisui sit non liquet, Itaque 
iunge: clarum Messi genus Osci (nomin. pl.) sunt, Nunc quam 
dicaciter poeta loquatur manifestum est. Scilicet Oscorum gens 
ita degeneraverat, ut Gxistimatione hominum non iara satis floreret, 
Sed etiamtum iidem salibus quibusdam quasi insitts admiratioiii 
erant (cuius rei ludi Osci, Atellanae, documento sunt). Sar- 
menti domina exatat. Confitetur igitor poeta, non iam eum 
servum esse sed manumissum, tamen fuisse servum. Ab his 
(i, e. nullis) maioribus orti ad pugnam venere, utrimqut- 
quasi iii arenam descenderuut. Non fortuito igitur vel casu quo- 
dam inter cenam, ut fit, altercatio est conflata, sed consilio in- 
stituta (ad pugnam venere i. e. eo congressi sunt consilio ut pu- 
gnarent), sicut omnino in conviviia ysXt^noTtoioi, scurrae, tibicines. 
alii id genus homines convivas solebant delectare. Atque sic rem 
se habere censeo, sive Sarmentus Maecenatem comitatus est sive 
a Cocceio inducitur. Fac enim eum scurrae loco Maecenatem se- 
cutum esse, quo maior esset voluptas epulantium, inatitui potuit, 
ut famulus hospitis et Maecenatia comes pugnam conserere ridicu- 
lam inberentur. 

Prior Sarmentus — . In quo agnosce poetam indolis bu- 
manae peritissimum, Pumilionis enim est irae esse impotentem, 
hominis robustioris et grandioris statura patienter ferre furorem 
alterius et aequo exspectare animo dum ira homuncionis defer- 
buerit. Equi te esse feri similem dico. Quid ita? Fritzschius 
crinea hominis ineomtos iubis putat equinis comparari volitantibus, 
Potius fortaase de fremitu equorum cogitandum dentibus frenden- 
tium, quos iracundi videntur imitari. Sed tamen neutrum convenit 
in eum, qui primo iminotus convicia audit adversarii, postea demum 
lacessitus caput dicitur movere. Quamobrem Doederliuus h. 1. 
(56—59) equum illum fabubsum monocerotem intellegendum esse 
iudicavit, de quo Plin. N. H., Aelianus, Ariatoteles (v. locos apud 
Doed. in aduotatione versioni metricae adiecta) disputaverunt. 
Quod ob id ipsum optime quadrat, quia mox ad comu in fronte 
adveraarii natura sed exsectum transitur. Quamquam num equi 
feri nomen ad illam belluam fabulosam nemini visu, omnibus au- 
ditu tantum cognitam veteres retulerint poetae lectores, dubitari 
poase non infitior. Quodsi Je equo nostro (non de fabuloso) co- 
gitandum, qui plerumque timidus ease solet, quae inter hunc est 
et inter Messium aimilitudo? Nempe ea ut uterque, quamvia ali- 
quamdiu immotus consistat, nullum rationis sequens praeceptum 
et suo fretus robore quidquid obatat ruendo prostraturus ac pro- 
fligaturua ease videatur. Eadem utendum est interpretatione , si 
V. 56, s. ad equum ferum referre licet, quod ut malimus versus 
ut supra diximua proximus , quo frons ridetur cornuta , suadet, 
Hoc igitur certaminis exordio gravissime adversarium Sarmentua 
vulneravit neque ipae quam atrociter illum vellicaverit ignorat 
(dico). Humanitatis enim omnino eum expertem esae ait et 

belluis, non hominibus adnumerandum. Quaraobrem ceteri qui ad- 
sunt rident (ridemus ut Sat. I, 7, 22 : ridetur ab omni conventu). 
Rident autem (non derident vel irrident) nec Sarmentum nec Mes- 
sium, sed vulneris credo quo pugna ab illo capessatur gravitatem. 
Messius ne tum quidem admodum turbatus: accipio, inquit, sc. 
non comparationem, ut Dillenburg. videtur, sed provocationem, ut 
Heindorfio. Similiter, quamquam vix rectius, Fritzschius: ;,ich 
lasse *es gelten, zum Zeichen, dass er auf die Sticheleien eingehen 
wolle^^ At quo loco conviciis Sarmenti Messius ita respondit, ut 
eisdem comparationibus literetur vel similibus? Caput et mo- 
vet. Bene confert Heindorf. Hom. Od. p 465, ubi Ulixes scabello 
ictus dxecov xivr^Ge y.aQrj xaxd ^vGaodofxev(j)v. Atqui sapientissimi 
callidissimique viri motus gestusque asperrimus homo et rigidissi- 
mus si imitatur, non ridere non possumus. 

Mox altero hostem impetu Sarmentus petit: 0, tua cornu 
ni foret exsecto frons — , quo eum convicio ita invadit, ut 
morbum cuius cicatrix est vestigium, quae cornus instar exsecti in 
fronte conspicitur, non modo non commiseretur sed etiam ludibrio 
habeat. Deinde nec figura hostis nec motu ne paululum quidem 
movetur: cum sic mutilus miniteris; adeo Herculem pumilio 
non pertimescit. Postremo eundem prope paenitere videtur quod 
cornu exsectum sit in fronte adversarii, quod si etiamnunc emi- 
neret, quanto atrocior hostis esset adspectu tanto dulciores irri- 
dentium cachinni commoverentur. Quo quam facete sugillaverit 
adversarium, sic mecum reputa. Nos quidem statueremus, cicatrix 
si abesset ceteris Messium similem fore hominibus. Aliter Sar- 
mentus:. cicatrix si non conspiceretur, frons salva non esset sed 
cornu cerneretur incolume, prorsus igitur iste in belluarum numero 
habendus. 

At — (v. 60.). Quod quomodo explicandum sit interpretes 
ambigunt. Doederlinus ad ellipsin confugit. Quidnam vero sup- 
plendum ? Doed. : nequit hoc quidem intellegi, sed scito cett. At 
hoc fictum videtur. Contra saepissime coniunctionem at cum ve- 
hementius animus moveatur usurpari nemo negat, quod in hunc 
convenire locum existimo. Messium Sarmentus ita increpuerat, ut 
in belluarum eum numero coUocandum censeret, quo sane convicio 
maledicentior quam qui feratur esse ipsi videtur poetae. Hic, in- 
quit secum poeta, modum iste profecto excedit. At (quasi primum 
Messium adspiceret et cornu quod antea non animadverterat agno- 
sceret) cicatrix in fronte Messi profecto cornu quodammodo imi- 
tatur. Quam quidem interpretationem propiorem te vero spero 
habiturum quam eorum opinionem, qui coniunctionem at h. 1. vim 
habere explicativam docent. Verum est: quae sequuntur ;,at illi 
cett.^', his ea quae antecesserunt : ;,o tua cornu cett.^ explicantur. 
Nec tamen eo magis partic. adversativa h. 1. pro explicativa ha- 
benda est. 

Foeda cicatrix — . Cum nuUa unquam cicatrix non sit 



20 Sat. I, 5, 61—65. 

horrida adspectu, tum hac nihil sane videtur taetrius cogitari po- 
tuisse. Mox setosa vocatur frons haud dubie per anticipationem, 
quippe cum cicatribus setae plerumque quasi praesidium aceedere 
soleant. Nimirum poeta venustatis amator foedo ita perturbatur 
adspectu, ut quid unde profectum sit accurate non iam discernere 
posse videatur. Animadverte autem laevi oris frontem turpatam 
esse dici. Nos quidem unam vel alterutram partem diceremus ; 
nimirum ab utra aliquis parte vulneretur, nil nobis videtur referre. 
In his vide quam secus sentiant veteres, e quibus quid sit distincte 
loqui disces. 

Piget autem poetam quibus Sarmentus adversarium obruerit 
conviciis omnia enumerare. Ne tamen quibus Horatium eisdem 
contentum fuisse Sarmentum credamus, addit eum Campanum 
in morbum, in faciem permulta iocatum esse. Atque 
morbus Campanus qui fuerit nondum satis est exploratum, quam- 
quam vero proximum cicatricem, de qua supra dixit, eiusdem morbi 
esse testem. Iliud autem: ;,infaciem", quoniam v. 56 — 57 
statura castigata est, 58 — 59 frontis mendum absolutum, oris 
spectat speciem, in qua praeter grandem illam cicatricem aut ver- 
rucas aut tubercula aut colorem morbi fuisse pro testimonio cre- 
dibiie est. Quae convicia utrum propter iocorum obscoenitatem an 
ne longus sit obitet praetereantur, pro incerto relinquamus. Unum 
moneo, ne Sarmentum, qui nil nisi figuram corporis et faciem ad- 
versarii ludificetur, inopem fuisse credas ingenii. At sicut in scri- 
bendo non quantum sed quid et quomodo scribas interest, ita non 
magis est iugeniosi de multis iocose rebus disserere quam in una 
ita versari ut et ridenda videri eadem et rideri non desinat. Quod 
quam scite ejflfecerit Sarmentus, rogatio qua finem facit carpendi 
docet. Pastorem saltaret — , scilicet mimo imitaretur gi- 
gantem. Idem mimus celeberrimus et plebi haud dubie gratissi- 
mus commemoratur epist. 11, 2, 125. Rogatio autem qua petitur 
ut Cyclopa Messius saltaret, quo honorificentior videtur, eo face- 
tior est. Idem, qui supra asperrime in Messium invectus est, nunc 
rogat eundem, ut quasi gratum sibi faciat, immo prope laudem pol- 
licetur. Nil illi larva — cothurnis; tam esse idoneum et 
his quasi natum partibus Messium. Scilicet histriones, quo magis 
divini (dei vel deorum filii) esse videantur, larvis induuntur et co- 
thurnis. Quo habitu faciie Messius supersedere dicitur, cuius nulio 
apparatu membra vel dei vel gigantis vel belluae referant speciem. 
Qua adulatione quo blandius hostis videtur mulceri, eo profecto 
acerbius vulneratur. Sarmentus igitur ita carpit Messium, ut pri- 
mum ne hominis quidem loco eum habeat, deinde cornu in fronte 
eius eminens ludificetur, denique velut convictus virtutes adversarii 
ipse laudare atque praemia plaususque spectantium spondere 
videatur. 

Multa Cicirrus ad haec. Ad permulta illa quae Sar- 
mentus ediderat convicia Messius non ita mente est destitutus, ut 



Sat. I, 5, 65—69. 21 

iion multa respondeat, quorum poeta speciminis instar pauca quasi 
eclogas memoriae prodit. Atque prinmm quaerit M. , donasset 
iamne catenam ex voto Laribus. Quae interrogatio vide 
quam subtiliter excogitata sit. Nam sive negat S., sequitur ut ca- 
tena etiamnunc prematur ; sive aflSrmat, servum se fuisse confitetur. 
De catena autem etiamsi nihil traditum sit sed omnino res a Mes- 
sio conficta, ipsam servitii admonitionem Sarmentum haud medio- 
criter momordisse liquet. Qui cum scribae iam gestiret munere, 
nihil ob eam rem servituti derogari docetur. Quo nihil potuit 
acerbius pumilionem profligare. Neque id interrogando dicit M. 
sed brevissime monendo (sc. scribae munere quo maxime exsultet 
non fieri ut servituti iure exemtus habeatur). Quae omnia si ficta 
essent, ut interpretibus videtur, num acriter pungere illum po- 
tuerunt ? Quamquam Heindorfius scribam fieri servo negat licuisse. 
Quod de scriba publico concedo. At idem, qui scurra dicitur 
(v. 52.), num publice scribae functus sit munere, magnopere du- 
bito. Superest ut scribam hominis privati (ut Maecenatis) s. li- 
brarium fuisse existimemus. Ceterum hoc altero eiusdem satirae 
loco scribarum nomen ita usurpatur, ut poetam haud sane magni 
eos fecisse intellegamus. At enim collegas perstringere non decuit. 
Sic si quis censuerit, haud scio an plura et graviora poeta si vo- 
luisset in medium potuerit afferre, quae qui tacuit satis collegis 
indulsisse iudicandus est. Postremo rogat M. Sarmentum, cur 
unquam fugisset — gracili sic tamque pusillo. Quod 
dictum esse misericordis videtur. Nam etsi iterum ac tertiimi 
fuga exprobratur, non sine benevolentia quadam quaerit, cur gra- 
cilis ille ac pusiUus, cui tantulum satis foret cibi, fugae susceperit 
mala laboresque, quasiroget: heus tu, cur, miselle, tot in pericula 
ruisti? Quantum te molestiarum perpessum esse censeam! Uti- 
nam tua contentus sorte domi quiescere maluisses! Hanc ad mi- 
sericordiam hostis, quae non prorsus ficta sed aliqua ex parte vera 
videtur, Sarmentus nihil iam habet quod respondeat. Nimirum 
quem nostri miserere videamus, eum telo petere nuUo modo pos- 
sumus. lam animadverte quam eleganter pugnatum sit. Pygmaeus, 
qui prior ciet pugnam (ut pueri supra v. 12. priores ingerunt con- 
vicia, ita plerumque lacessere infirmioris est), vehementer invectus 
gravissima Herculi infligit vulnera; Hercules aequo impetu animo 
excepto nuUo utitur convicio sed hosti quamquam acerbe nonnihil 
respondet eidem prope benevolenter videtur consulere. Sic uter 
superior ex acie discedat vix dubium est. 

Sed tamen unus etiamnunc nos mordet scrupulus. Messio 
homini tam tranquilli animi et prope placidi qui fit ut cognomen 
sit Cicirrus ? Nec minus mirum hominem tam grandis figurae cor- 
poris scurram fuisse. At cur hic praecipue idoneus visus sit qui 
scurrae sumeret partes, noli ex me quaerere sed ex Flacco potius 
vel ex ipso Cocceio. Qui fortasse tibi responderet, ex turba scur- 
rarum quos exhibere potuerit, hunc potissimum se in medium ad- 

duxisse, quo magis contrarii adversarii essent adspectu. Ceterum 
non a calumniando inditum videtur cognomen Messio quasi voci- 
ferando et conviciando praestiterit ceteris (id quod hoc sermone 
non probatur) sed ni fallor propter vocis tenuitatem quandam, 
quae in homine tantae molis sane ridenda erat. Fit enim non- 
nunquam ut homines magnae figurae voce praediti sint acuta et 
quasi puerili, qua facile risum moveri audientium in promi)tu est. 
Hoc igitur si statuere licet de Messio, nil restat in quo haereamus. 
Facile enim primum intellegitur, hunc hominem scurrae in numero 
fuisse, deinde primo adspectu horrorem incutere potuisse, denique 
etsi dicaciter loquendi satis peritum, tamen animi fuisse aequi ac 
prope moderati. 

His iocis credibile est convivas magnopere delectatos esse. 
Prorsus iucunde cenam producimus (in multam noctem). 
Cenae largitati ac luxuriae nonnihil deberi iUius iucunditatis nemo 
dubitat, plus tamen poeta dictorum facetiis atque animorum tri- 
buit laetitiae. 

Tendimus hinc recta Beneventum. Recta ; erat igitur 
alia quoque via, sed longior. Becta sine dubio ardua erat et mo- 
lesta. Idem verbum docet tendendi. Eandem ob causam breviore 
hoc die spatio emenso quiescitur. lam sedulitas hospitis (cauponis, 
quippe cuius nomen non memoretur) spem cenae ostendit lautioris. 
Et turdos profecto etsi macros vident advenae igni assari. Hac 
macie turdorum ut supra v. 14. culicum ranarumque impudentia 
effici volunt interpretes, ut verno iter factum esse tempore cre- 
damus. Neque ego vernos illos fuisse dies nego, de argumenta- 
tionis pondere dubito. Nam bestiolae illae omni tempore aestivo 
nos vexare solent, quamquam fortasse vere nobis propter hiemem 
insuetis molestiores videntur; hoc vero loco hospes carpitur, qui 
quam sordidus sit hic turdi macri, mox servi timentes (v. 75.) 
testes sunt. Macram igitur spes est fore cenam sed tamen cenam. 
Quid quod haec quoque spes illos fallit esurientes. Hospes, dum 
turdos versat in igni, paene arsit, i. e. domus hospitis ut 
ap. Vergil. Aen. II, 311 — 12 : proximus ardet Ucalegon. Nam (ne 
mireris tam macra paranda cena ignem fusum esse per domum) 
per veterem culinam (iterum sordes apparent hospitis) igne 
dilapso (quippe cum nihil non esset tam aridum et fragile, ut 
gratissimam igni praeberet materiam) flamma vaga (latius ser- 
pens et increscens) summum properabat lambere (quo verbo 
cupido bene exprimitur flammae) tectum. His versibus 73. 74. 
epicae aliquid inesse granditatis, id quod nonnulli adnotaverunt, 
magis concedo quam v. 72. structura verborum animorum pingi 
pavorem et perturbationem, quod mihi quidem subtilius videtur 
quam verius. Tali ratione vereor ne si plures singulis versibus 
literae ss vel rr vel aa vel oo inveniuntur et similia, nova per- 
multa atque inaudita possint enucleari. 

Convivas avidos — . lam videres, inquit, — tanta eius 

rei cum voluptate poeta reminiscitur ut neminem nolit adfuisse — 
convivas avidos et servos timentes. Scilicet illi aperte et for- 
titer rapiunt quippe qui non pertimescant ne deprehendantur, hi 
furtim surripiunt, quippe qui ultionem metuant atrocissimam. Mox 
infin. velle certe non ad infin. rapere (scilicet advenae, credo, 
non solum voluerunt rapere sed rapuerunt), ad infin. igitur re- 
stinguere referendus est. Utrique, advenae et servi, quantulum- 
cunque cenae antea macrae tum vero ambustae rapi poterat ra- 
puerunt. lidem (omnes) restinguere voluerunt incendium. Cave 
igitur ne culpae accuses innocentes. Parati erant omnes ad flam- 
mas restinguendas opem ferre, sed dum suam quisque famem se- 
dandi causa quidquid obvium est rapit hauritque, domus, opinor, 
quam omnes sane volunt restinguere sed ita, ut sibi quisque pri- 
mum consulat, auxilium ferendum ceteris permittat, concrematur. 
In quo quid ridendum fuerit si quaeris, vide quam bene hospitis 
sedulitati studium respondeat advenarum servorumque, quanta inter 
advenas illustrissimos et servulorum vulgus simiiitudo appareat 
animorum, quanta in officio praestando eorundem nolvTtQay^oGvvr] 
et fuga laborum. 

Mox Apuliam ingressus quam bene patriae meminerit regio- 
nis, docet v. 77 s.; Incipit ex illo montes Apulia notos 
ostentare mihi, in quo ipsum adiectivum (notos) testimonium 
est pietatis. Ac facete sibi potissimum montes ostentari sibi per- 
suadet velut si patria et ipsa alumno laetetur redeunte. Nec ta- 
men amore patriae poetae corrumpitur iudicium. Torret Ata- 
bulus ventus perniciosus montes, quos nunquam erepsemus (tam 
longum tamque arduum vel in patria iter est ut vix confici posse 
videatur), nisi nos vicina Trivici villa recepisset. Vi- 
cina Trivici i. e. prope sita ab oppido Trivico ;,quo vehicula iuncta 
accedere nequeunt: ergo Horatius ad villam devertit^. Quod ab 
scholiasta adnotatum pro ficto habeo. Finge enim vehiculis iter 
factum esse, non tam moUes illi et effeminati erant, ut non ex- 
iguum spatium, quo Trivicum oppidum a via aberat, pedibus pos- 
sent emetiri. Sed nihil omnibus his versibus de vehiculis legimus. 
Quamobrem iter pedibus factum non esse mihi quidem persuaderi 
nondura potuit. Defessi, priusquam Trivicum oppidum quo con- 
tendunt pervenirent, cum praeter spem (nunquam erepsemus, 
quasi iam timuerint ne nunquam ereperent) villam viderent, copiam 
hic pernoctandi forte oblatam laeti, credo, arripuerunt. Qua in 
villa etsi permediocriter viri nobiles videntur et habitasse et ce- 
nasse, tamen non talia queritur poeta sed fumumlacrimosum, 
lippis (v. 30. 49.) haud dubie maxime invisum. Nox quod^gelida 
est iter in vernum incidere tempus haberi potest pro documento, 
quamquam noctes gelidae in regionibus montanis ne ab aestate 
quidem alienae sunt. Sed indigenas rusticiores fuisse liquet quam 
qui advenarum bene consulerent necessitatibus. Nec tamen Ho- 
ratius homines, qui udos cum foliis ramos urebant, sed facete 

accusat caminum. Scilicet mediocntas hospitii non magis ho- 
minibus crimini ducenda est quam loci uaturae. 

Hic poeta, qui hoc toto itinere ne vidisse quidem ullam mu- 
liercUlam videatur, amore se captum fuisse fatetur. Qui oe Capuae 
quidem in urbe perditissima luxuriae succubuerit illecebris , eius 
in Eolitudine ruris ac montium non minus quam moutes Atabulo 
cupidine pectus torretur. Sed mendacem (uullo iam blandiore 
eam nomine appellat) stultissimus (uon quod omniuo quam 
stultum sit corporia indulgere libidinibus intelleserit sed fallacis 
confisus puellae iidei) usque ad mediam noctem (tanta arsit 
cupidine) exspectavit frustra. Sic quod, si expleviseet libidinem, 
uisi omni exuto pudore referre nullo modo potuit, quouiam non 
ut speraverat cupiditas satiata est, aperte confiteri licebat. Quae 
sequuntur, non minus libere, immo licentius dicta sunt quam quae 
nos ferre facile possimus. Nec tamen qualem habuerint exitum 
amores silentio omnino poterat praeteriri, Quamobrem ne forte 
credamus fore ut aegritudine animi poeta maceretur, somno se 
docet abreptum nullo prope damno nisi vestis (sed tamen noc- 
tiumae i, e. vilioris) levi macula accepto (hinc quoque munditiae 
elucet studiuml) omnibus his ex periculis incolumem evasisse. 

Inde cum postridio raedis iter pergant, quamquam tantundem 
fere vel paulo plus quam ceteris diebus (24 m. p.) conficiunt spatii, 
ex boc ipso , quod ruedis hoc die rapi dicuntur (is autem impri- 
mis, qui pedibus ire consuevit, ubi raedam consceudit rapi sibi 
videtur) superioribus diebus non raedis (pedibus igitur) iter factum 
esse liquet. lam si quaeris, quid sit cur raedis non multo plus 
spatii quam pedibus emetiaiitur, non tam frequenter opinor bospitia 
ac villae inveniebantur quo devertere possent, quamobrem stationes 
plerumquo praestituebautur vel praemittebantur qui adveaturos 
hospites denuntiarent. Ab hoc igitnr certo ordine et constituto 
haud facile discedebatur. 

Oppidulo, quod versu dicere non est, signis perfacile 
est, nou Kquum tuticum vel Eqnotuticum schotiastarum , quod 
nimium a via distabat. significari pro explorato habemus. Ascu- 
lum contra, rationem si sequimur geographicam, optime convenire 
dotet Walckenaer (ap. Dillenb. ad h. 1.). At enim nomen oppiduli 
metro non prorsus repugnat. Sed poeta quod scripsit: quod versu 
dicere — signis perfacile est, ita censeo iuterpretandnm : versu 
dicere non est facile, signis perfacile. Idem Kruegemm proposuisse 
video. Nou est igitur quod ^est" h. 1. pro ^licet" positum ease 
statuamus, quauiquam sat. I, 2, 79. lOI. epist. I, 1, 32. I, 12, 2. 
j.est" illo sane sensu usurpatur. At Asclum ponere potuit 
pro Asculo. Potnit Concedo. Tu autem nomen verom iuisse 
Asculum (non Asclum) non negabis. Hoc vero nomen ita 
tantummodo versu besam. potest includi, ut vocalis sequatur. 
Ceterum iuvat credo poetam, etiamsi metmm non omnino 
i-epuguet , uomen non literis , sed sigttis quibusdam tradere. 

Signa autem, quibus facile si quis eodem incesserit itinere oppidu- 
lum agnoscat, haec sunt. Venit vilissima rerum hic aqua, 
sed panis longe pulcherrimus. Hic quoque ut saepius res 
yilissimas velut aquam panem quanti ducat poeta videmus. Venire 
autem ibi aqua traditur, non quod magni poetae quantum expen- 
dat pecuniae^intersit, sed quia venire aquam utique mirum. Ce- 
terum mox videmus poetam rei domesticae alias neglegentem hoc 
itinere eam nancisci rerum peritiam, ut ne domesticas quidem res 
quae quidem ad victum pertiuent plane despicere videatur (ultra 
callidus ut soleat umeris portare viator, umeris, 
qui premuntur onere nec tamen onus recusant). Panem autem 
ibidem pulchrum esse, ubi inopia est aquae, mirum certe, sed 
tanto panis pluris ducitur. 

Nam Canusi lapidosus. Doederlinus: ;,voll Steinchen^. 
Fritzschius : ;,in Folge der schlechten Mahlsteine kairscht das Brod 
zwischen den Zahnen wie noch jetzt in jener Gegend*. Mihi qui- 
dem simpliciter durities videtur significari, quae utrum e frumenti 
vitio manet an lapidum molarium non liquet. Quae sequuntur: 
aquae non ditior urna omnes fere interpretes ita explicant, 
ut relativum qui postpositum esse statuant. Exponunt igitur : qui 
locus aquae ne urna quidem ditior cett. , quam veram esse ratio- 
nem mihi non possum persuadere. Longiore enim intervallo rela- 
tivum postponitur quam c. IV, 2, 5. c. s. 9. et, quod pluris for- 
tasse, eisdem locis substantivum praecedit, ad quod necesse est 
relativum referri. Contra si urna nomin. est, adiect. ditior gene- 
tivo non caret, ut Heindorfio videbatur, sed aquae cum adi. di- 
tior iungendum, postea ad urnam supplendum (an Wasser nicht 
reicher ist der Krug). Num vero urnam poni pro copia miraris? 
At confer crumenam pro pecunia epist. I, 4, 11. luven. 11, 38. 
Similiter nos denominationes quasdam velut Kasse (pro nummis), 
Keller (pro vino), Brodkorb (pro penore), Krug (pro caupona) 
usurpamus. Alia et similia non difficile erit colligere. Qui locus 
a forti Diom. est conditus olim, Quam nihil fructus ex 
famae magnificentia et celebritate nommis proficiscatur, vel inde 
apparet quod oppida inveniuntur, quae cum viris antiquitatis ori- 
ginem debeant nobilissimis ad turpissimam delabantur egestatem. 
Alios aliter hoc de v. sentire (sed Heindorf., Krueger. satis recte) 
docet Fritzschius. 

Flentibus hic Varius discedit maestus amicis. Non 
magis quam v. 27. 31. 40. unde advenerint comites hic quo dis- 
cesserit Varius poeta tradit. Nimirum non quid gestum sit quo 
doeeantur lectores ut rerum refert scriptor, sed quo ipse comites- 
que delectentur quid ipsis aut laeti evenerit aut adversi in memo- 
riam revocat. Ac mirum nobis videatur quod ipse V. maestus 
abire dicitur. Quod quidem hoc sane tempore indecentius habeatur 
ultro fateri amicum maestum a nobis discessisse (qui si discedat 
nobis solis maerere licet), ex eo antiquitatem simplicitatemque 

veterum disce. Ceterum Varius maestus est, flent comites. Est 
enim abituri moderari maestitiae, remanentium liberius indulgere 
maerori. 

Inde Rubos fessi pervenimus — pedibus ut mihi videtur. 
Neque enim tam moUes erant veteres, ut vel minimo labore immo 
sine uUo labore (si fingis raedis vectos) ut nos cum navibus vel 
vehiculis vapore impulsis iter facimus defatigarentur. Abest sane 
procul oppidum Rubi a Canusio (m. p. 30), nec tamen ita ut omniao 
Rubos pedibus perveniri non possit. Neque ipse poeta longum 
esse iter negat: carpentes — factum corruptius imbri. 
Quorum neutrum poetam dicturum fuisse ego quidem pro certo 
habeo, nisi quam moleste tali via pedibus iretur ipse expertus 
esset. Ceterum carpere non est festinare sed gradatim proce- 
dere, vestigia ponendo singulas paulatim itineris particulas emetiri. 
Nec minus postridie pedibus iter perrexisse cohortem inde apparet, 
quod iterum qualis fuerit tempestas quamque via corrupta poeta 
tam bene meminit, intervallo autem Barium a Rubis distat minore 
quam Rubi a Canusio. Reliqua duo itinera utrum pedibus an 
raedis confecta sint ambiguum est. Quamquam raedis propius 
videtur vero. Nam et longiora sunt intervalla (37 et 44 m. p.) 
quam quibus nisi maximo impenso labore pedes suflSciant, neque 
quoniam ad finem poetam festinare manifestum est e silentio se- 
quitur contrarium. Sed Rubos parumper redeamus. Ubi quale 
fuerit hospitium ne verbo quidem memoratur. Nimirum tam fessi 
advenerunt ut quiete gratissima satis contentis cetera curae non 
essent. Tum Bari lautius sumptum esse epulum ex uno adiect. 
piscosi nescio an liceat coniicere. Sed hoc uno res absolvitur. 
Omnino autem Barium non ceteris videtur oppidulis simile sed 
speciem quandam referre urbanitatis (moenia). 

Dein Gnatia (Gnatia idem oppidum quod alias Egnatia 
vocatur) Lymphis iratis exstructa (i. e. inops, pauper aquae). 
Sed eoaem malo plura laborant oppida (v. 88 — 91.) nec tamen lu- 
dibrio habentur. Immo . Daunus rex fabulosus Apuliae pauper 
aquae dicitur c. III, 30, 11. Supra prope misericordia qui moveri 
videbatur (v. 88.) , is h. 1. ridet inopiam eius rei , qua difficillime 
caretur. Nec nunc demum Gnatia nymphis invisa esse dicitur sed 
ut poetam Melpomene nascentem placido videt lumine, sic hanc 
urbem iam orituram nymphae infesto adspexisse lumine feruntur. 
Cuius rei quae sit causa, cum poeta non doceat, equidem pro 
certo non ausim affirmare, nisi forte inde repetenda est quod mox 
Egnatini miraculum nescio quod traduntur iactavisse. Quod in- 
dignatus poeta hunc fere in modum invehitur : Quid? inquit, diis 
vos gratiores ceteris esse mortalibus vobis videmini, qui adeo in- 
visi eis sitis ut iam orituram civitatem vestram nymphae lumine 
adspexerint inimico! Ceterum ut non innocentium insectatur mi- 
seriam sed arrogantium aversatur iactationem, ita ne hoc quidem 
vitium acerbe castigat sed leniter perstringit. Deinde cum omnino 

non quid acciderit imprimis in hoc spectetur sermone sed quid 
inde voluptatis possit percipi, tum b. 1. omnium primum risusdi- 
scimus iocosque praebuisse ipsis Gnatiam, postea demum tura lique- 
facta. lam vero quid sit quod riserint amici ambiguum est. Nam 
tura limine sacro esse liquefacta poeta certe oculis non vidit. Quod 
si vidisset, quid opus erat persuasu? Sed tamen nonnihil videri 
subesse veri mox ipse confitetur poeta: si quid miri faciat 
natura cett. Naturam igitur miri ibi aliquid fecisse non negat^ 
Sed tamen tura et limen sacrum suspicionem mihi quidem incutiunt. 
Quid? nonne fraudem piam subfuisse sacerdotum vero est similli- 
mum? Fortasse igitur temporibus quibusdam tura limini sacro 
imposita sine flamma liquefieri ferebantur. Quod quamquam Ho- 
ratius, ut supra diximus, suis non vidit oculis, non deerant qui 
testes existerent miraculi, immo iureiurando testimonia affirmare 
parati essent. Atque magno videntur studio id egisse, ut quam 
plurimis fidem facerent. Quis tandem? Nempe ipsa civitas tota 
Egnatinorum (Gnatia — cupit). Quid ita? Lucri,. opinor, 
causa. Magno enim in urbem aedemque sacram hominum con- 
cursu haud mediocre redibat lucrum civitati. Hancobrem persua- 
dere cupit. Sic iure indignatum esse poetam puto. Atque haud 
scio an periculum fuerit ne imus alterve Horatii comitum fraude 
flecteretur. Quod nisi uUo modo verendum erat, cur refellere et 
refutare rem absurdissimam animum inducit? Credat ludaeus 
Apella. Licet nonnemo istis fidem habeat testimoniis, licet non- 
nullius aures fabulis istis mulceantur, nobis certe verba non da- 
bitis, sed ludaeorum sit talia credere, qui ut quisque maxime se 
credulum praebet ita religiosissimum eundem ferantur habere. 
Apellam nomen esse ludaicum dpcumento est epist. Pauli ad Rom. 
16, 10. Acronis autem scholiastae interpretationem (Apella cbm- 
pos. ex a privativo et voc. pellis, i. e. curtus coU. Sat. I, 9, 70., 
circumcisus, quia praeputium non habet) in dubiis relinquamus. 
N o n e g 0. Supra risus iocique sine dubio omnium fuerunt (v. 98.), 
nunc unus poeta fabulis repugnat. Nimirum quid quisque credat, 
neque alterum docere neque ab altero doceri sed suum quemque 
ipsum ducem esse oportet. Ac ne sic quidem rem missam facit 
sed addit argumentationem. Namque deos didici — . Quam- 
quam ipsum verbum discendi, cum intellectu opus sit non disci- 
plina, iuvenilis nonnihil habet creduUtatis. Est enim levitatis iu- 
niorum aliorum fretos praeceptis ipsos graviore cura meditandi 
supersedere. Securum agere aevum. Hoc dictum Lucretii 
(V, 82. VI, 58.) illo tempore inter adulescentes praesertim sa- 
pientiae studio deditos notissimum quod ad verbum reponit, id, ni 
fallor, egit, ut sacerdotum fabulas repudiando non suam libidinem 
sedveterum eorumque sapientissimorum auctoritatem sequi videatur. 
Nec si quid miri faciat natura, deos id tristis ex 
alto caeli demittere tecto. Miri igitur aliquid ibi vel fieri 
vel factum esse, ut supra diximus, quamquam non docet, nuUo 

modo infitiatur. At si quid natura miri faciat, deorum id opera 
accidere gravissime negat. Quid vero? Nonne contrarium est 
njTuphas, musas, alios deos deasque suspicere et pio colere animo, 
de ceterorum ac de lovis imprimis providentia potentiaque dubi- 
tare? At religionis est deos colere et adorare; minima quaeque 
quae ne praetorem quidem curare constat deorum consilio opera- 
que vel effici credere vel prohiberi superstitionis. At enim supra 
non deorum iussu vel opera dixerat tura tradi liquescere sed sim- 
pliciter liquescere idque ipsum pro ficto habuerat atque indigno, 
quod homo recte sentiens verum esse credat (99 — 100). lam vero 
rem ipsam non it infitias, diis fieri auctoribus negat. Aut primo 
igitur omnino res ridicula videbatur, tum ubi ipsa de re iam noa 
poterat dubitari, deos dici auctores pro fraude habebatur deridenda. 
Aut priore loco (v. 99.) flamma sine (i. e. sine flamma ut Sat. I, 
3, 68: nam vitiis nemo sine nascitur) tura liquescere ita dictum 
est ut sine uUa non solum hominum sed etiam naturae opera, 
nulla omnino causa effectrice quasi magico dicto audientia tura 
liquescere crederentur. Sic qui exponendum esse locum mecum 
censebit, nihil superesse difficultatis consentiet. Profecto enim 
nescio quid singulare inventum ibi esse docet Plinius N. H. II, 111 : 
In Sallentino oppido Egnatia imposito ligno in saxum quoddam 
ibi sacrum protinus flammam existere. 

Atque utrum recte poeta his de rebus senserit necne non 
est nostrum decernere. De quibus utut ipsi sentimus, indigni non- 
nihil habere superstitionem , qua dei quaecunque in vita humana 
mira eveniant ut ligni incendium efficere credantur, concedemus. 
Nec tamen poetam petulantius his de rebus egisse negaverim. 
Deos ait tristes (qui ut magistri morosi omnia curant, nihil con- 
nivent, nihil indulgent) — ex alto caeli demittere tecto (velut di- 
vites stipes proiiciunt mendicis). At tales non esse deos docet sed 
(quo ineptius cogitari non possit) credi. Denique si duo statuenda 
sunt genera hominum, unum eorum qui graviores sunt dictis, ani- 
mis et rebus leviores, alterum eorum qui leviores sunt dictis, ani- 
mis et rebus grav;ores, neque utri potius imitandi neque utris 
Horatius adnumerandus sit dubitabimus. 

Sed poeta, qui omnibus supra locis ac praecipue sub finem 
festinaverat (nil iam de itineribus quamvis longis, nil de hospitiis), 
Gnatiae opinione diutius moratus est (tantus ardor est philoso- 
phantium). lam quasi saltu ruit ad finem: Brundis. longae 
finis chartaeque viaeque est. Quo num fessi, meliore an 
deteriore via vel tempestate, raedis an pedibus pervenerint, quo 
rccepti sint hospitio, nihil iam refert. Pervenisse ad finem tanti 
est tantique ducitur, ut etiamsi semianimes advenissent, sub divo 
pernoctare, fame sitique prope enecati interire cogerentur, omnia 
pro nihilo pendenda essent. Neque magis antea via laetatus est 
quam nunc descriptione (charta) confecta, quarum eum utram- 
que non ultro sed Maecenate auctore iniisse pluribus ex indiciis 

intellegitur. vaT6(jov 7iq6t8()ov: chartaeque viaeque quomodo ex- 
plicandum sit, h. 1. maxime est in promptu ; proxime enipi in charta 
desudaverat. Sed vide imprimis quam fortiter ex philosophorum 
locis atque ex alto caeli tecto Brundisium transiliatur. Nonne 
poetam fronte quasi explicita stilum et pugillares abiicientem prope 
oculis videre nobis videmur? 

Sed Romam credo reditum est Brundisio. Quod quoniam vix 
eadem omnino factum est via, cur nulla eius rei fitmentio? Non 
quo quidquid in reditu evenit copiose deberet enarrare ! Permulta 
poterat praeterire, omnem paucis versibus reditum absolvere. Quid 
quod Tarentum, non Brundisium quo sane contenderant, viae fuisse 
fineni satis certo scimus, qua de re v. imprimis Kirchner. de itin. 
Brundis. in Quaest. Horat. 1834. p. 59. Quod cum ita sit, paulo 
postfjuam adventum est poema in oppido ipso Brundisio compo- 
situm esse suspicor. Rogatus haud dubie a Maecenate aliisVe 
quae modo vidissent pertulissent risissent memoriae traderet, pro- 
ximis post diebus satiram conscripsit. Quod ut credam plura fa- 
ciunt. Longiore exacto intervallo permulta vel excidunt memoria 
vel quanti antea in perpetiundo tanti post in recordando non iam 
videntur nec digna quae literis immo versibus includantur, veluti 
tempestas, viae imbribus corriiptae, hospitiorum mediocritas, omnia 
denique itineris incommoda atque molestiae, quibus haec redundat 
narratio. Ne tamen hoc omnino novum a me excogitatum putes, 
confer quod Kirchnerus censet L 1. p. 60: ;,Nihil impedit, inquit, 
quominus itineris Brundisini descriptionem ^n Satira quinta exhi- 
bitam post Horatii reditum aestate illius anni 717. u. c. , fortasse 
etiam cum Tarenti otiosus degeret, esse compositam sta- 
tuamus.^^ In quo unum mihi quidem non est perspicuum, cur Ta- 
rentum ipsum atque iter quo a Brundisio Tarentum ventum est 
quamvis breve ac notum omnino praetereatur silentio. At enim 
poeta nihil aliud voluit nisi itineris usque ad Brundisium perducere 
descriptionem. Quid? unde hoc tibi compertum? Qui scripsit: 
Brundis. longae finis — viaeque, eum necesse est hunc locum 
(Br.) pro fine habuisse. Quodsi vero non Brundisium sed Tarentum 
finis erat viae, ut Kirchnerus luculenter docet de Maecenate (qui 
paulo post cum Octavia Tarenti versatur, ap. Plutarch. in Antonio 
c, 35.) et probabiliter de Horatio*), sequitur ut in ipso oppido 
Brundisio atque priusquam cognitum haberent amici finem nondum 
adesse itineris poema exaratum esse videatur. 

lam si totum respicimus poema, quid propositum habuisse 
poetam censeamus? Num forte, quae loca adiisset, ut accurate 



*) Cur tandem poeta fautorem non usqne ad finem prosequeretur? An 
Maecenas, ut Horatium praemiserat, ita po@tam vel poetas prope a fine subsisterc 
iussit) ne in rebus Tarenti gerendis poetamm sodalitas sibi molesta esset? Quod 
si ita fuisset, certe ut supra Yarii sic Maecenatis discedentis poeta mentionem 
feoisset. 

ea ac diligenter depingeret? Minime id quidem. Praeter Anxur 
nullius unquam loci situs adumbratur. An civitatum singularum 
de moribus institutisque subtiliter dissereret? Ne id quidem in- 
venimus. An Maecenatem cum amicis vel se ipse cum uno alte- 
rove comitum de arte poetica, de patria, de amicitia, de aliis 
quibuslibet philosophiae locis ingeniose inducit coUoquentes ? Nihil 
minus. Quid tandem? Nempe quid ridendum fuisset in itinere, 
quid aut iuvisset animos peregrinantium aut paenituisset, quid de- 
lectaturum foret legentium aures, risus igitur potissimum iocosque 
spectavisse poetam apparet. Qua de causa imprimis molestias 
enumerat atque incommoda, quippe quibus audiendis homines non 
minus oblectentur quam moleste ferunt patiunda, omnino ineptias, 
nugas, res ridiculas sectatur. Cuius generis largissimam materiem 
nactus est Fori Appi(additis eis quae inde inter navigandum se- 
quebantur), in villa Coccei (ubi pugna conseritur inter Sarmentum 
et Messium), in villa Trivicana (ubi ipse fraude fallitur puellae), 
denique Egnatiae (ubi fraudem non solum ridet sed prope indi- 
gnatur neque eo minus dulcissime ridet). Nec vero ceteris locis 
deerant quae in eundem usum possent converti ut hospitum sordes 
et similia. Id igitur egisse videmus poetam ut, quo plus ipse la- 
boris ac prope taedii quam voluptatis ex itinere percepisset, eo 
magis enarrando et potissimum quidem labores molestiasque enu- 
merando et se ipsum et amicos delectaret. Quamquam aequo 
acrius iudicet, si quis poetam nihil nisi ridenda secutum esse ex- 
istimaverit. Quod ita non esse cum alia tum vv. 39 — 44 (quibus 
amicorum traditur complexus) satis docent. Sed tamen ad delec- 
tandum ea maxime poetam videmus amplexum esse, in quibus quod 
derideri posset deprehenderetur. 

Deinde quod propositum habebat poeta quomodo exegerit 
quaeramus. Regionum amoenitatibus oppidorumque rebus publicis 
privatis laetis adversis etsi non omnium primum operam impendit, 
tamen loci non desunt, e quibus, quamvis aegre vita careret ur- 
bana, quam iucundum tamen iam tum fuerit poetae ruri versari 
liquet. Ac diserte quidem unius oppidi situm admiratur v. 26. 
impos. saxis late cand. Anxur. Sed ex eodem genere est 9 — 10. 
caeli nocturni contemplatio, qua voluptate ut frueretur quamquam 
necesse non erat Forum Appi se conferre, tamen quem res quoti- 
dianas usitatissimasque ita iuvat adspicere, ei locorum amoenitates 
cordi non esse nullo modo credo. Deinde gaudium montes patrios 
revisendi (77. 78.) quam laetus et quasi tripudians (ostentare 
mihi) expresserit supra vidimus. Denique cave ne quod plurimi 
est momenti praetereas. Quae enim loca (colles, nemora, fontes, 
similia) maxime veteribus ridere videbantur, ea cum diis vel deabus 
consecrarent, non solum qua nos solemus admiratione sed pia pro- 
sequebantur reverentia, donis precibusque colebant. Cuius rei ve- 
stigium est in hac satira v. 24. ora manusque tua lav. , Fer. , 
lympha; e contrario 97. 98. Eguatia nymphis invisa dicitur. 

Nec tamen inter Horatium et nostrae aetatis poetas aliquan- 
tum interesse nego. Hi quidquid in natura rerum conspicitur adeo 
admirantur, ut si quis primo rivuli pratulive adspectu non exsul- 
taverit metuendum sit ne a bacchantium grege pro bruto pecore 
habeatur. Non item Horatius, qui etsi illo tempore is nondum 
esse coeperat, qui nil omnino censeret admirandum, ne tum quidem 
omnia omnibus admiranda esse arbitraretur. Sic malis se culici- 
bus ranisque palustribus vexatum esse cur non fateretur ? cur lon- 
gum fuisse iter, gravem Appiam dissimularet ? Idem meliorem 
posteram fuisse tempestatem libere concedit. Scilicet neque omnes 
gaudent rure Camenae, neque hac una quasi nova lege agraria 
omnis poetarum virtus ponderanda est. 

Quid autem singularum proprium sit civitatum, brevius ap- 
tiusque exprimi non potest quam v. 4. (differtum nautis cett.) 
vel 37. (in Mamurr. urbe) vel 61. (super Caudi caupo- 
nas) vel 97. (Bari moenia piscosi). Adde quomodo villulam 
ponti Camp. quae erat proxima et parochos (45. 46.), oppidulum 
dvcivvfiov (87. 88.), Canusium, Egnatiam denotaverit. Nec tamen 
id egit potissimum, ut quid cuiusque proprium esset urbis accurate 
perspiceret, quippe cui nihil omnino id genus curae esset nisi risus 
iocique. Oppidulum dvcovvfiov suis vel virtutibus vel vitiis natura 
profectis conspicuum est, Fundi Aufidii Lusci praetura, Beneventum 
hospitis sedulitate et incendio, villa Trivicana fumo lacrimoso et 
mendacio puellae, villa ponti Camp. proxima parochorum tenaci- 
tate. De Rubis v. ad v. 94. Urbes ampliores ut Sinuessam, Ca- 
puam, Brundisium, nisi quod Sinuessae amicos supervenisse, Capuae 
Maecenatem lusum, ipsum Vergiliumque dormitum isse ait, nec 
laudat nec castigat, credo quia aut notiores erant vulgo aut ho- 
spitia eiusmodi, ut comites nihil requirerent luxuriae, poeta ipse 
nec sordibus offenderetur neque opulentia admodum delectaretur. 
De Roma v. ad v. 1. 

Priusquam a rebus ad homines transeamus, ad ea quae inter 
res hominesque media sunt interposita animalia praevertamur. 
Quod culices ranasque palustres detestatus est non timeo ne quis 
crimini vertat poetae. Mitius mulae mulisque consulitur. Quam- 
quam totam abire horam dum mula ligetur indignissime fert (13.), 
neque id quidem credo quod iumenti misereatur; sed mox quam 
bene nauta mulae prospexerit dormiturus, ita tradit ut cura et di- 
ligentia hominis incultissimi ipse non tam stomachari quam quo- 
dammodo delectari videatur. Tum eum, qui non solum nautae 
meriti caput lumbosque sed etiam mulae immeritae fuste dolaverit 
saligno, cerebrosum fuisse dicit. Scilicet si recte sensisset, ab ho- 
mine, non ab iumento poenas exegisset. Denique mulos tempore 
Capuae positis clitellis quietem meritam nactos esse gaudet (47.). 
Alia ut Sarmenti equum ferum et turdos macros Beneventanos 
praeterire licebit. 

lam ad genus humanum ascendendum, cuius permulta et varia 

exempla iaveniuiitur. Ac primum giex occurrit hominum de in- 
feriore plebe et iufima, pueri nautaeque t. 11. (quamquam inter 
nautas et viatorum uonnullos paulum interesse docet v. 16.), par- 
oclii sordidi callidique (46.), SarmentuB scurra et Messius Cicirrus 
(52 ss.), hospes BeneventanuB (71.), puella mendax (82.), Egnatini 
(97.), ludaeus Apella (100). His proximus est Aufiduus Luscus 
scriba, quamrjuam sua quidem aententia primoribus adnumerandus. 
Horum omnium prope nemo prorsus perditus est. Puerorum nau- 
taruuique convicia quamvis molesta adeo non sunt impolita ut re- 
ferre paeiiiteat. Nauta atque viator vinolenti sunt nec tamen po- 
tando magis delectantur quain cantando. Parochi non plus sup- 
peditant quam debent sed tamen quantum debeut Hospes ille 
sedulus, duni gratum vult facere advenis, ipae amburitur. Egnatini 
et lud. Apella superstitioni dediti sunt, illi fortasse callidi et lucri 
avidi, hic aperte credulus, sed utrique risum movent, non indigna- 
tionem. Sarmentus scurra acerbe vellit adversarium sed ita ut 
nihil nisi corporis menda alteri exprobret; hic tam humane et 
comiter respondet ut ipsa benignitate vicisse inimicitiam videatur. 
Honio cerebrosus quamvis insanae mentis tamen in terapore ver- 
bera non dubitat adhibere, quibus nonnunquam meliora non in- 
veniuntur metlicamenta. Puella denique mentiendo honestior est 
moribus quam si fidem praestitisset. Aufidius Luscus importanus 
est sed inuocens. In omnibus igitur est qnod derideatur, nemo 
omnium prorsus corruptus, nemo nequam. flis hominibus inferioris 
condicionis iuxta ponuutur nobiliores. Primimi Heliodorus rhetor, 
tum poetarum quatemio, Plotius, Varius, Vergilius, Flaccus ipse, 
dcnique nobitissimi legati magnis de rebus missi, Maecenas, Coc- 
ceius, Fonteius Capito. Sed tamen illi — homines dico inferioris 
condicionis — partes agunt priores, illi hac in satira sunt actores, 
hi spectatorea vel si multum eis tribuas TQiTayfnviaTai Quam- 
quam hi soli iidem sunt ab initio vel a parte priore usque ad 
finem, illorum alii super alios in scaenam prodeunt, primo pueri 
nautaeque, deinde nauta ac viator, quorum postea nemo occurrit, 
similiter ceteri. Unde quod supra docuimus denuo liquet totam 
satiram nihil aliud esse nisi seriem quandam iocorum, ipsos iocos 
quasi ludorum partes (Auftritte, Scenen) , casu vel fortuito inter 
Bcse succedentes, iter ipsirai arenam, in qua ludatur. Neque eo 
minus , quamvis actores isti humili orti sint loco , nobilium fre- 
quentia ludis decus quodammodo accedit et dignitas. De ipsis 
Hpectatoribus , quos quasi a tergo adspicimus, quoniam raro pro- 
deunt in scacnam, non licet seutentiam ferre nisi ita, ut caritas 
et consensus amicorum, Maecenatis benignitas et indulgentia, Ca- 
pitonis urbanitas, Coccei liberalitas, Heliodori nolviarOQia, omnium 
denique modo taedia modo gaudia cognoscantur. 

Nulla unquam re indoles animorum apertius cernitur quam 
itineribus faciundis. Amici qui multos inter sese annos mutua 
coniuncti sunt caritate si iter una Caciunt, periculum est ne dis- 

cidium oriatur ; adeo in itineribus contraria prorumpunt studia et 
cupiditates. lam qualis Horatii hoc in itinere, si ipsius sequimilr 
auctoritatem, indoles appareat et ingenium, eis quae iam animad- 
vertimus exceptis breviter percurramus. In cena frugalissiiAus 
aquae plurimum tribuit et pani, cetera ne nominantur quidem nisi 
turdi (sed macri) et pisces (uno adiect. : piscosi). Sed ut paucis 
in cenando potandoque contentus munditiam pluris facit quam 
opulentiam, ita labores et molestias subeundas saepe vel pertimescit 
vel pertimescere dicitur. Quamquam qua est simplicitate , cnjn 
inertiam suam ipse soleat accusare, haud scio an pigrior multis 
et inertior quam est esse videatur. Sed aequo fortasse magis sol- 
licitus est de valetudine. Oculis quidem, quorum laborat lippitu- 
dine, cavere non desinit (cena vv. 7 — 9., ludo v. 48. abstinet, fumo 
vexatur 80. 81.). Idem in amoribus, etsi libidines non omnino 
compescit, tantum abest ut insaniat, *ut ipse se leviter ob illas vi- 
deatur perstringere. Ac fortasse puella ob id ipsum, quia non fu- 
rere intellexerat poetam, fidem fefellit. 

Sed quo tum frigidior in amoribus, eo magis ardebat ami- 
citia, qua nihil ei visum esse dulcius, nihil praestantius haec sa- 
tira nobilissimo est documento. 

Maxime vero et consilium et ingenuitas animi in iuvene prae- 
sertim poeta cernitur, si eum spectamus usum quo cum nobilibus 
atque imprimis cum Maecenate iunctus erat. Quacum amicitia 
vincula quaedam se induisse quibus obstrictus minus libere quam 
vellet viveret, ne ipse quidem dissimulat. Quin hoc ipso, quod 
neque taedium infitiatur neque ita queritur ut ingratus esse videa- 
tur, hoc ipso, inquam, factum est nisi fallor, ut gratior in dies 
Maecenati esset. At enim tali modo suo moderari animo, indigna- 
tionem dissinjulare nec servilem in modum taciturnum omnia per- 
peti sed libere videri loqui, nec tamen prorsus libere vivere sed 
iram atque odium fautoris caute fugere non est ardentis animi et 
ferventis sed tecti quodammodo et prope versuti. Non repugno. 
Sed id ipsum est Horatii caute agere ac prudenter nec tamen fri- 
gere animo sed ardenter amicos et studia amplecti, nec vero so- 
lum incalescere et eiFervescere sed etiam sapienter sui impetus 
animi continere. Quod nisi utrumque in eodem fuisset bene mix- 
tum, num futurum fuit ut Horatius (si nihil nisi cautio et consi- 
lium in eo fuisset) Maecenatis oculos in se converteret? Si summo 
animi incensus ardore quid inter se et Maecenatem interesset non 
meminisset, num duorum amicitiam tam stabilem atque in dies 
stabiliorem futuram fuisse credibile? Sed hac de re vide impri- 
mis epist. I, 7. 

Idem quid senserit de republica si non libere profitetur ta- 
men non iam dissimulat. Amor patriae in vv. 28—33. ex omni 
prope elucet voce sed ita, ut ipsas principura controversias quibus 
periculum erat ne pax et concordia civitatis turbaretur omnino 

praetereat, Ne nomina quidem principum a se irapetrat ut litteris 
tradat, amicos appellasse satis habet. 

Benique quibus adulescens imbutus est sapientiae praeceptis, 
eorum ne inter iocos quidem unquam exuit memoriam. Horuna 
muniCu3 praesidio ut tum ipsum superstitionis risit ineptias , ita 
postmodum libidines, quarum illecebris mores civium corrumpi et 
depravari mature intellegere coepisset, compescuit ac refrenavit. 

Tum haec qua dicendi ratione poeta expresaerit paucis est 
adnmbrandum. Ac — ne omnes translatioues vet figuras gram- 
maticorum rhetorumque investigemus — maxime brevitati operam 
dedisse liquet. Quin ieiunus maluit videri quam lutulentus fluere. 
Duo autera genera sunt brevitatii, unum eorum qui plerumque 
omnino tacent (vel perraro loquuntur), altenim eorum qui quae 
dicenda sunt quam brevissime profitentur; quae duo genera tam- 
etsi arctissimis inter sese vinculis continentur distiugui taraen ali- 
quo modo possunt. 

Ac primura quidera ita studet brevitati, ut omnino taceat 
permulta. Tacet consilium itineris, cur quando sit captum, quid 
ante profectionem paratum, cur ipse prior profectus, tacet pactum 
esse quo singuUs esset conveniendum, quod certe praestitutum erat, 
nisi forte casu Plotius, Varius VergUiusque Sinuessam delati sunt. 
Deinde ipso in itinere quae vidit eorum Jouge maiorem partem 
prorsus tacet. Totum saepe diem uno versu absolvit, Nil de col- 
loquiis comitum, nil prope de hospitum vel excipientium vel dirait- 
tentium comitate. Utrum pedibus iter factum sit an vehiculis, 
item utrum quiescere consueverint interdiu an continuo processe- 
rint, nonnunquam adeo ubi pernoctatum sit, ambiguum haberi po- 
test, At enim ut supra demonstratum eat non locorura descrip- 
tionem sibi proposuerat sed risus iocosque in memoriam revocan- 
dos neque aliis scripsit lectoribus nisi eis qui aut interMssent 
itineri aut loca nosaeat. Assentior. Sed ne illis quidera poetam 
fusa uti oratione et ubere sed brevissima visum esse existimo. 

Tum ita operam dedit brevitati, ut quam paucissimis, una 
saepe voce coatentus esset. Sic prandium v. 25. , quod quam iu- 
cundum fuerit poetae iuedia superioris diei et noctis insomuia con- 
fecto facile coniicimus, uno verbo (pransi) absolvitur. Villa 
Coccei, in qua nibil eorum quae ad luxuriam pertinent requireres, 
una voce (plenissima) laudatur. Etiam praeteritione quam 
vocant utitur, cum Sarmentum permulta alia m Campanum mor- 
bum et in faciem Messi iocatum esse tradit nec tamen ipse iocos 
refert. 

Brevius eat homines ipsos facere loquentes quam quae dixe- 
riat oratione narrare indirecta. Diverbio igitur sive dialogo plu- 
ribus utitur locia {velut pueros nautasque, tura Sarmentura et 
Messium ipsos facit coUoquentes). 

Brevitatis ita est studiosus atque adeo omnem spernit in di- 
cendo luxuriam , ut saepe ne ieiunitatis quidem crimen evitaverit. 

Permulta (velut v. 7. hic ego propter aquam quod erat 
deterrima — , 44. nil ego contulerim — ,moxv. 45: pro- 
xima Camp. ponti quae villula, 47 ss.: hinc muli — po- 
nunt, lusum it M. cett., namque pila lippis — , 50: hinc 
nos Coccei recipit plen. v., 88: venit vilissima rerum 
hic a. , sed p. — , nam Canusi lapidos. , imprimis v. 92: 
qui locus a fortiDiom. est cond. oL, 96:postera tem- 
pestas melior cett.) tam exilia et arida vel sunt vel primo vi- 
dentur adspectu, ut vix temporibus certis modisque (Sat. I, 4, 58) 
ab oratione pedestri possint distingui. Nec tamen nunquam gran- 
dior exsurgit oratio velutv. 8: (ventri) indico bellum, maxime 
apostrophe illa v. 24: ora manusque tua — lympha, 26: 
impositum — Anxur. Gravitatem quandam prae se fert illud 
(v. 36.): praetextam et latum clavum — vatillum. 
Namque per ludibrium saepe intumescere orationem non est quod 
exponam. Huc referendum illud (51 ss.): nunc mihi — Musa 
velim memores et quo patre cett., 73. 74: nam vaga — 
Volcano — lambere tectum, ubi poeta festive prope epicam 
imitatur granditatem. Neque hoc. loco alienum erit nonnuUas ad- 
dere rariores verborum structuras, inter quas numerandi infinitivi 
historici (etsi ne apud rerum scriptores quidem et oratores inusi- 
tati): ingerere (v. 12.), inlinere (31.), tum: quales nec 
candidiores — (41.) ut epod. V, 59: quale nec perfectius meae 
laborarint manus, hyperbaton: paene macros arsit dum turdos 
versat — (72.), non est (87.), ubi aut facile supplendum, aut 
est idem quod e^eaTi (?). jDe v. 91 s., ubi plerisque relativi vi- 
detur inversio usurpari, v. supra. 

lam omnes vel graviter vel festive dictorum sales facetiasque 
enumerare et in certa quaedam genera distribuere equidem non 
ausim. Maxime dumtaxat huius quid proprium sit satirae, breviter 
videamus. Nonnunquam poeta eo ipso carpit quod nimiis effert 
laudibus ut comitem Heliodorum (Graecorum longe doctiss.) 
aut fictam prae se fert gravitatem ut v. 34. 36. Fundos Auf. 
Lusco praet. — vatillum, ubi duorum versuum gravium ma- 
gnificentia tertius qui quid rei sit aperte dicit medius includitur 
(ut ipsius hominis Auf. L. species et a fronte et a tergo magnifica 
est, pars interior nuUius pretii), vel nimia ludit vituperatione ut 
V. 4. diff nautis — . Civitatum ridet plures ut Canusium, a forti 
conditum Diom. sed eis rebus quae maxime ad vitam sunt neces- 
saria destitutum, Gnatiam lymphis iratis exstructam. Hominum 
neminem magis ridet se ipso, quem ignaviae et tarditatis accusat 
(5. 6.), ridet ventrem fame cruciatum (8.), oculorum speciem tae- 
terrimam (30.), cladem noctis iUius immundae (82. 85), saepissime 
corporis lassitudinem (6—6. 17? 25. 37. 48. 79. 94. 96?). De 
ceteris nautae et viatoris deridet ebrietatem, qui absentem cantant 
amicam, Aufidii arrogantiam, Oscorum genus clarum, maiores il- 
lustres quibus orti Messius et Sarmentus in pugnam procurrerint, 

mendacium puellae, hospitia Beueventani et parocliorum sortles, 
ludaei Apellae credutitatem, acerbissime fortasse Mamiirrae luxu- 
riam. Atque adeo deos insectatur, quos etsi tristcs ex alto caeli 
tecto prodjgia demittere negat et securura agere aevum docet, ta- 
men (id quod hac ipsa cernitur cayillatione) non satis pie videtur 
observare. Eiait autem non flagitia nefanda, quae omnino ab hoe 
poemate exciusa sunt, sed vitia mediocria et quodammodo tole- 
randa, rarius mala innocentibus ferenda (ut aquaeinopiam, similia). 
Castigat mitius hominea inferioris condicionis, Tehit uautas, cau- 
ponea, acerbius nobiliorum errores ut Aufidii insolentiam, fraudem 
Egnatinorum; neminem (quoad nobis licet iudicare) iniuria, nemi- 
nem pervelht mahgne, nulhua unquam virtuti obtrectavit. 

Denique, quod minime neglegendum est si Horatii ingeuiuni 
ao poemata aestimantur ne silentio videamur praeterire, ad Lu- 
cilii esemplar, cuius magistri cum omnino tum in hoc maxime 
poemate vestigia Horatium pressisse notissimum est, quam prope 
acccBserit iara breviter quaeramus. Hac de re dihgenter ac sub- 
tihter disputavit Dtgen, de Horatio Lucilii aemulo, Montabaur, 
1872, 4. p. 8—13, qui saepe magia ingenii fretus fehcitate quam 
certis iuunitus argumentis venari et simihtudines quasi praedam 
agere mihi videtur, Inveniuntur eane quae imitatuin ease Horatiuin 
haud incredibile, ut deformitatis infimorum quorundam descriptio, 
iniprimis querelae itineris laboribus expressae, alia in quibus ma- 
xime memorabile illud: „Iectum perminsi imposuique pudendam 
pcltibus labem", colL supra I, 5, 85, quo adde T, 3, 90! MultiB 
vero locis incertum est utrum quod est simile ex itinere Luciliano 
an ex aliia eiusdem poematia depromptum sit. Neque ego quidem 
hac in quaeatione raeo satis confido ingenio ut certi aliquid affir- 
niare posse mihi videar. Audianaus igitur virum doctiorem hac de 
ro disserentem. Lucianus Mueller in libello qui inscribitur: Lebeu 
imdWerlte dea Gaius Lucilius, eine iiterar-historiache Skizze, 1876, 
de imitatione prinium hunc in modum iudicat p. 32: „Wir sind 
geneigt bei dem nachahmenden Dichter eine gewisse geistige Ar- 
muth vorauszusetzen, die Alten meinten vielmehr, dass die Nach- 
ahmung ausgezeiehneter Dichterstellen , selbst znweilen ihre ivort- 
liche Entiehnung, mehr ein Compliment fiir den Autor, der beniitzt 
wurde,. ais ein Eingestandniss des Mangels an eignem Talent ent- 
halte. Natiirlich kann hier nur von geschickter Nachahmung die 
Kede sein etc". Idem p. 38. de itinere Luciliano: „ln dem 3. 
Buche behandelte Lucilius die Reise, die er mit einem Freunde 
zum Vergnugen nach Unteritalien , Sicitien und den benachbarten 
kieinen Inseln gemacht hatte. Dies ist das alteste Beispiel einer 
launigen Reisebeschreibung — — . Nachdem sie auf einei' Karte 
sorgJaitig die Lange des Weges ermessen hatten, machten sie sich 
auf den Weg, zniiachat nflch Capua, meist zu Schiffe, an der West- 
kiiste Italiens nach Bruttiuni, von vfo sie spilter nach Sicilien 
gingen. Auf dieaer Eeiae hatten sie verschiedene Abenteuer. Sie 

wurden von Sturmen zu Wasser und zu Lande verfolgt. Bald 
taugte das Pferd nicht, bald die Sanfte. Einmal kamen sie, ver- 
muthlich in Bruttium, in eine ganz verlassene Gegend, wo sie nui* 
eine syrische Gastwirthin fanden. Lucilius, der sehr gern gut ass 
(in seinen Fragmenten wird oft Gastronomisches erwahnt), beklagt 
sich, dass es dort keine Leckerbissen gab, weder Austern noch 
Spargel noch Aehnliches; denn es galten an jenem Ort schon ein 
Becher mit elendem Kratzer und Rautenkraut fiir Delikatessen : 
ostrea nulla fuit, non purpura, nuUa peloris cett." In his neque 
inesse nonnulla nostro poemati persimilia, neque multum et hercle 
longe plus interesse inter hoc et illud negari potest. Accuratius 
in hac fragmentorum congerie quantum ex Lucilio simipserit, quid 
ipse adgesserit Horatius discernere aliorum et eruditiorum sit. Id 
certe constat, cum hoc omnino genus sermonum inventum esse 
a Lucilio tum itineris iocosam descriptionem , immo haud pauca 
ab eo mutuatum in suum convertisse usum Horatium. Eundem 
vero ordinem rerum, rationem componendi, imprimis elegantiam 
ac brevitatem dicendi, quidquid denique in eo admiremur, non ex 
alterius petiisse exemplo sed ex sui hausisse ubertate ingenii quis 
dubitaverit? 

Iter Brundisinum a. 717. u. c, 37. a. Chr., factum esse Kirch- 
nerus tam certis docuit argumentis ut hac de re ambigi iam ne- 
queat. Vernum fuisse tempus num culioes ranaeque ac macies 
turdorum doceant quamquam non satis habeo exploratum adeo 
non nego, ut si suspiciones licet sequi vias potius imbribus cor- 
ruptas testes adhibere malim. Nam aestivo tempore tam arida 
humus est ut vel largissimo imbre viae vix corrumpantur. Aut 
vernum igitur relinquitur aut tempus autumnale. Vere autem et 
veris quidem initio Antonium in Italiam venisse Appianus tradit 
V, 93: aQxoiLiBvov 3^ ^qoq. v. Kirchner. 1. 1. p. 58. Illo igitur anno 
quid efficere potuerit poeta hac satira videmus. Itaque hinc si 
proficiscimur, quid ante hunc annum composuerit, quid postea, 
caute ac diligenter scrutando explorare licebit. lam quod postea 
omnibus prope locis agit in sermonibus, ut adhortetur ad virtutes, 
a vitiis absterreat, omnino doceat, moneat, impellat, quasi more 
philosophorum quidquid amplectitur in eo copiosius versetur, in 
hoce nondum animadvertimus sermone. Qua de causa sat. I, 2. 
(Ambubaiarum coUegia) hace priorem esse mihi quidem a vero 
longe videtur abhorrere. Sed haec alias. Multo huice similiores 
sunt satt. I, 7. 8., quas quia inspicere ab incepto nostro vix est 
alienum, nonnihil iam de eis adiiciamus. 

Sat. I, 7. 

Hac in satira quid propositum habuerit poeta, ex ipso liquet 
exordio. Nempe Regis Rupili pus ac venenum, quoniam 
non idem est quod infra v. 28 ss. efFundere dicitur nec Rupilius 

et Peraius inter sesc iilciscuiitur sed unus Persius etsi non lacessitue 
iUum ultus esse fertur, plerisque lectoruiii cognitum fuisse necesse 
est. Tandem aliquando , inquit poeta , RupiUus iste , quem purifi 
ac Tenem plenum esse nemo ignorat, tandem ut par fuit castigatos 
est. Quod quo pacto effectum sit, opinor omnibus et lippis 
uotum et tonsoribus esse. Non id dicit poeta neminem iam 
ilUus rei ignarum esse, quasi tonsores postremi quid novi accide- 
rit audiant ac non primi accipiant acceptaque divulgare festinent. 
At in tonstrinis omnia plebis genera et inflma quaeque frequen- 
tissime occurrunt. Huiusmodi igitur hominibus, lippis et tonsori- 
bus, Rupilius homo nobilis (eques Romanus, a. 702. magister pu- 
bUcanorum in Bithynia, 711. praetor, tum proacriptus) derisui et 
despicatui est, adeo Persius hominem ultus est impudentiBsimum. 
Ac bene accidit quod Hybrida est Persius. Aegre enim a se int- 
petrasset poeta, ut hominem Graeculum victoriam faceret repor- 
tantem de viro Romano. Nec magis decebat duos Romanos in 
Asia (in barbarorum conspectu) facere altercantes. Hybrida quo- 
niam est Persius, et canis et lupus bene evitatur. Hic vero Persius 
quo fretUB auxilio certamen cum RupiUo inire ausus est? Id quo 
facilius intellegatur, iam quae ad vitam et mores pertinent Persii 
nonnuUa praemittuntur. De RupiUo nihU, quippe qui omnibus 
esset notissimus. Persius hic permagna negotia dives ha- 
bebat Clazom.; sciHcet nisi diyes RupiUum pubUcanorum magist- 
rum nemo statu poterat deucere. Etiam lites cum Rege 
molestas; satis igitur irae, ut tam vehementer erumperet, im- 

biberat Persius. Durus homo confidens, tumidus cett. 

Sane eis instructus est virtutibus, quibus qui in certamen descen- 
surus erat cum Rege carere non posset. Sisennas, Barros ut 
equis praec, alb. Sic saepe obiter stringuntur, quos et carpere 
veUet poeta neque toto petere poemate adtineret. Sed facete 
triumphaUbus utitur verbis , quasi de summa virtute ac laude 
certetur. 

Ad Regem redeo. A Rege igitur, non ab utroque, pro- 
fectus erat, Regem potissimum petierat. Nec tamen ad Regem 
nunc ita reditur, ut simiUter ac modo Persius nunc et ipse Ru- 
pUius eiusque vita ac mores notentur. Sequuntur enim Uaec: 
postquam nihil inter utrumque convenit cett. At quoniam 
Rex non incognitus est lectoribus ut Persius, cum ad iUum rediri 
dicitur, non ad mores effingendos sed ad ultionem, qua Persius 
Regem persecutus est, enarrandam poeta convertitur. Quod si ita 
est, non mirum quod sequitur: postquam cett. Qua de re iuter 
utrumque non convenerit, nU refert. Pubhcanus et negotiator de 
maiore an minore aeris pondere inter se Utigent, uter utrum de- 
bita fraudasse mercede feratur, quid interest? NU igitnr convenit : 
hoc etenim sunt omnes iure moleati, h. e. omnea molesti 
(subi.) sunt eodem iure (praedic. , velut uxores eodem iure quo 
fueriut esse dicuntur apud Wceroiiem), omnes molesti (litigiosi, 

importuni) eadem sunt condicione qua fortes cett. Hanc unam 
verborum structuram miror non omnes sequi interpretes. Inter 
Achillem vero et Hectorem ira fuit capitalis, ut nihil eam nisi mors 
idtima posset dividere; item inimici ut Rex et Persius in gratiam 
redire nullo modo possunt. Quod quam dicaciter expressum sit 
neminem fugit. Quid quod de magnis illis viris antiquitatis unus 
(Glaucus) hisce conviciatoribus virtute videtur inferior. 

Bruto praetore tenente — (soUemniter velut in exordio 
senatusconsulti vel plebisciti) parpugnatutinon — Bitho 
Bacchius (gladiatores). Modo causa videbatur dici forensis, nunc 
in eo est ut gladiatores in arenam descendant ; tam acres tanquam 
in aciem procurrunt. Quos adspicere operae opinor pretium erat 
(magnum spect. uterq.). Persius exponit causam. Ser- 
monis forensis siccitatem egregie poeta imitatur. v Ridetur ab 
omni conventu, Nempe non ob ea, quae sequuntur: laudat 
Brutum cett., iam antea dici credo risisse conventum. At Persius, 
homo durus confidens tumidus, tam arroganter causam opinor ex- 
posuit, ut eo ipso is esse videretur, qui Rupili Regis pus ac ve- 
nenum vinceret. Neque enim pavorem cernebant in eo, qui qualis 
fiierit ex v. 6. ss. nobis licet coniicere. Laudat Brut. laud. 
coh. Solem Asiae cett. Laudatio ipsa, si veterum his in rebus 
studia spectamus et iudicia, haud sane inepta est ; nec male acer- 
bitatem odii admiscuit: canem illum, invisum agricolis si- 
dus (unde, si tanti est, quid fuerit cur inter sese litigarent, facile 
est divinare). Homo igitur tam durus et sermonis amari quod 
quasi poeta et Pindari aemulus solem ac sidera sonat, derisui est 
cohorti ; negotiator confidens tumidusque quod in adulationem pro- 
lapsus blanditiis iam Brutum cumulat cohortemque, quid potest 
dulcius esse auditu? Sed tamen cave ne ob id ipsum credas in 
Persium satiram aut in Persium non minus quam in Rupilium esse 
compositam. Ridetur sane Persius (v. 22.). Verum enim vero 
Rupilium quis posset conficere, nisi si quis eum vinceret impudentia ? 
Multo enim uberior copia est ingenii Persiani, quam cuius totam 
poeta orationem complecteretur ; nonnihil enotasse satis habet. 
Ruebat enim P. flumen ut hibernum cett., qua comparatione 
vis ac furor illius eloquentiae ostenditur. 

Tum Praenestinus — . Necdum homo Romanus ita pro- 
fligatus est ut armis abiectis ad victoris pedes procumbat. Salso 
illi multoque fluenti regerit convicia arbusto expressa, 
qualia vindemiatores viatoribus respondent conviciantibus. Qui si 
sero, cum cucullus iam advenerat, vindemiatores putantes vineas 
conspiciebant, cucttllum conviciandi causa clamabant. His vin- 
demiatores satis horride respondebant. Convicia ipsa tacet poeta. 
Num forte pudore ne aequo turpiora ederet prohibitus? At satis 
aspera apud Horat. inveniuntur ut sat. I, 5. 8. epod. 4. 5, 6. 8. 
9. 12. 17. Scilicet ut hominem Graecidum Italo perfundi aceto 
poeta Romanus haud dubie gaudet (id quod verba Italo perf. 

aceto satis docent), ita cavet, ne Eupilius, in quem scripta est 
satira, conviciis vicisse adversarium videatur. His profecto Persius 
graviter vulneratus velut pugil qui extremum conatui* ipipetum ex- 
clamat: per magnos, Brute cett. In quo quod interpretes fa- 
cetissime dictum esse arbitrantur et summis ornant laudibas 
(^kostlicher Witz^, ;,kostbares WortspieF similibusque), his dignum 
esse palmis adeo non assentior, ut inter ea potius salse dicta cen- 
seam referendum, quae nostrates tanti non esse (wohlfeile Witze) 
dictare solent. Neque eo magis egregie hoc dicto causam absolvi 
nego. Rupilius hoc impetu improviso et risu ceterorum ita sine 
dubio perturbatur ut convictus ac prope condemnatus esse videatur. 
Quae sententia futura sit iudicum nil refert. Rupilius R. , homo 
iste puris ac veneni plenus, quem, nemo non*horrebat et fortasse 
ob id ipsum, quia proscriptus erat, ne in triumvirorum castra 
transiret, Bruti amici castigare ut par erat verebantur, iam poenas 
dedit iustas debitasque, nactus est adversarium ipso asperiorem, 
in vulgi iam ore impune ridetur. 

Hac satira neque Brutum petulantius tangi neque esse cur 
non post Horat. reditum in Italiam primo quoque tempore com- 
positam esse statuamus, non est quod longius exponam. Sed ad 
hanc quaestionem infra erit redeundum. Ad proximam igitur 
transeamus. 

Sat. I, 8. 

Hoc sermone, quo Canidia carpitur venefica, facete quid ge- 
stum sit horridi deum Priapum poeta facit testantem. Neque ita 
orditur ut muliebrem extemplo castiget insaniam (quasi eiusmodi 
referre nugas operae pretium sit), sed de se ipso deum inducit 
lepidissime fabulantem. Olim truncum, inutile lignum, cum 
paulum abesset quin scamnum fieret, fabri arbitrio immo libidine 
deum se factum esse. Nam incertus ille scamnum faceretne 
Priapum maluit esse deum — qua impulsus causa? nuUa 
hercle, sed quoniam non utrumque ex eodem sculpi poterat ligno, 
deum esse maluit. Deus inde ego et qualis! Furum avium- 
que maxima formido. Modeste neminem se vereri iubet nisi 
ftires avesque, quibus si formidini sit contentum se esse confitetur. 
Nec dignitate quadam fretus divina poscit ut reverentia se prose- 
quantur, sed fures dextra (sc. falce armata) coercet cett. ita 
ut horrore procul depellantur (ast import. volucr. cett.). 
Hunc igitur in modum qui de dignitate iudicat divina, eum credo 
mulierum malas artes veneficarum magnopere horrere. 

Ac ne nunc quidem quo tendit eo procedit narratio sed iam 
de loci natura et usu copiose exponitur: Huc prius angustis 
cett. Hunc enim locum prius servis ac miserae plebi commune 
fuisse sepulcretum velut (hic similiter ac I, 5, 37 in Mamurr. urbe. 
I, 7, 8 : Sisennas , Barros , inseritur versus , quo obiter quidam et 
h. 1. quidem celeberrimi duo illius temporis decoctores stringuntur) 

Pantol. scurr. Noment. nep. Mille pedes in fronte cett. 
Quod quamquam inscriptionibus (v. commentarios ad h. 1.) satis 
iUustratur, quo consilio h. 1. dictum esse videatur dubium est. 
Enimvero huic contraria sunt decreto quae sequuntur v. 14: Nunc 
licet — . Opera autem, quibus salubritati loci consultum est, 
Maecenate auctore instituta esse quoniam inter omnes constat, 
huius laudandi causa hosce insertos esse versus (14 — 16) credibile 
est. Sed quo tandem consilio a v. 8. prior loci condicio et species 
tam copiose describitur? Sepulcreta, opinor, etiamtum hominibus 
superstitiosis (quotusquisque autem superstitioni deditus non erat?) 
horrenda videbantur ; quamobrem magae, de quibus inox plura ac- 
cipiemus, his potissimum locis incantationes et cetera opera ma- 
gica instituere solebant aut quia ipsis locis vim quandam divinam 
inesse putabant aut quo plus aliis, quibus insidias struebant, hor- 
roris incuterent. Has igitur nugas Horatius plane spernit ac con- 
temnit. Fuit olim, inquit, his locis servis miseraeque plebi sepul- 
cretum velut Pantolabo cett. Hi miseri, qui vivi ne iugerum quidem 
possederant, hic denique nacti sunt aliquantum agri et ea quidem 
lege, ut in perpetuum eorum maneret neve ut cetera bona heredes 
sequeretur. Verum enimvero — tam mobiles fragilesque res sunt 
humanae — ne id quidem decretum non est abrogatum. Quod 
enim salus publica quae summa lex est postulaverat ut harum re- 
gionum consuleretur salubritati, nunc effectum est. Sic qui ut 
deorum fabrorum libidine factorum dignitatem ita sepulcretorum 
illis temporibus religiosissimorum spernit sanctitatem, quam con- 
temptim artes istas magicas mulieruni despexisse putandus est! 
Qui neque pristinae condicionis memoria terretur et nova loci 
specie laetatur, eum credo mulierum magicarum artes pertimescere ! 
Quamquam deorum deridet dignitatem, sepulcreta etsi non religiose 
colit tamen non sine misericordia quadam videtur respicere. Pe- 
tulantis enim esset et lascivi sepulcra derisui habere. Huius mi- 
sericordiae plures loci documento sunt ; v. 8: huc prius angustis 
(sc. vivi angustis inclusi cellis, ubi decesserant, huc eiiciendi vili 
arca a conservo portandi locabantur); tura: miserae plebi — ; 
nec repugnat interpretationi nostrae v. 11. (Pantol. sc). Est enim 
generis cuiusdam poetarum dulcibus tristia, ioca seriis immiscere. 
Quo in genere Horatium esse, quo prope nemo unquam poetarum 
nec graviora nec leviora versibus composuerit, non est ambiguum. 
Satis igitur, inquit, agri inopes illi hic invenerunt, quo ne unquam 
fraudarentur lege cautum erat. Sed tamen nunc licet — . Nimirum 
in tanta inopum illorum misericordia hance loci meliorem esse 
speciem ac condicionem libere fatetur (salubribus — aggere 
in aprico spatiari). 

Necdum tamen omnia obruta erant sepulcreta; inde igitur 
etiamtum mulieres ossa legere solebant. Neque una nocte furore 
impulsae huc (semel) venerunt sed venire consueverant simulac 
vaga Luna cett. (eo magis nunc dignae sunt quae poetae car- 

mine Tellautur). Kidentur autem ita ut primo Caaidia, quae ma- 
xtme petttur, cum Sagaua maiore natu et quasi magistra incedere 
dicautur pedibus nudis passoque capillo ut Medea (Ov. Met. YII, 
182 : nuda pedem, nudos umeris infusa eapillos) , ululautes, ])al]i- 
dae, horrendae adspectu. Tum terram effodiendo et hostiam quam 
adduxerunt mactando [JlixiB imitantur comites, matierculae moltes 
et pallidae viios fortissimos patientissimosque laborum. Mox ef- 
figies, una lanea, altera cerea, statuuntur, quarnm usiis notus ex 
Verg. Uucol. 8, 80, Deinde Furiae, Hecate et Tisiphone, vocantur. 
lam taeterrima specie deus ipse adeo perturbatur, ut quae non 
vidit, serpentes dico et canes infernas, videre sibi videatur. Egregie 
Luna his erubescens facinoribus ne sit testis post sepulcra deli- 
tescit. Mentior at si quid — . Deus bonus loquitur ut mor- 
tales si quid referunt cum indigaatioae : ita vivam vel moriar (ne 
vivam) — . Scilicet deus immortalis aliud sibi imprecari cogitur : 
merdis caput inquiner cett. Atque, quo nihil aovit atrocius 
nihil foedius, in me veniat cett. (38. 39.), ubi, ut 1, 5, 37 : Ma- 
murra, I, 7, 8: Sisenna et Barrus, I, 8, 11: Pantol. et Noment., 
sic alii obiter stringuntur, Atque hic deus tam miserabilis, ut 
corvos et Pediatiam fragilem furemque Voranum expavescat: faci- 
nora tameu nocturna muHerum indignatur, Singula quid me- 
morem? Vel deum taedet singula memorare, quomodo umbrae 
(comparuerant igitur iussu muherum) resonarint, ut hipi barbam 
cett. abdiderint, aliai^ue haud sanioris mentis vestigia. Id uuum 
meminit se non iaultum testem hon'uisse voces furibundarum. X a m 
— pepedi, quod utrum consulto fecerit an horrore et pavore 
coactus in dubio relinquit. At certe non consulto ; an vero natem 
ipse voluit diffindiV Nec, cum muheres ei non essent incognitae 
(20. 21: has nuUo perdere possum nec i>rolubere modo), veri si- 
mihus est metu et pavore partem illam corporis divini diaplosani 
esse. At taedio credo eiusmodi eruptionem oriri potuisse. Taedio 
stomachus saepe laborat et gustatus ac saepe fames expellitur, 
taedio Jieri potest ut venter irapletus dissihat. Quo fragore audito 
Ulae aufugiunt quasi lovem tonantem metuentes, inter fugiendum 
dentes, herbas cett. amittunt. Cum raagno riau iocoque 
videres. Adeo igitur deus non est terrore perculsus, ut fugam 
rideat muHerum. Taedio enim iamdudura cruciatus erat. Nunc 
vero ubi stomachus ventria crepitu liberatus est molestiis, nunc 
deus bonus gaudio exsultat. Ita igitur timendae sunt magae mu- 
Hercidae, tam gravia et pestifera earum sunt medicamina, ut aurae 
leni motu constematae terga vertant. 

Hauc satirani ut priorem epodis V. et XVII. (utroque enim 
carmine acerbe vellit, quam hic leniter et iocoae tetigit ; nec pro- 
babile est , quam antea graviter laeserat , eandem postea leviter 
stringi, scilicet aut sedatur ira aut intumescit) ita satira I, 7. 
posteriorem, utraiuque auteni (7. et 8-) priorem esse quam I, 5. 
mihi quidem dubium non videtur. Neque enim solum argumentuni 

septimae minoris est momenti sed etiam in re exponenda vestigia 
inveniuntur, e quibus primum illum confectum esse sermonem 
n, 7.) demonstrari posse confido. Persius plura locutus esse tra- 
ditur quam in eis quae sequuntur legimus. Omnino autem liomi- 
nes potius loquentes facere et agentes quam quales fuerint copiose 
praenuntiare oportebat. Longe pluris est argumentum octavae 
(I, 8.) quam illius (I, 7.) in qua nihil agitur nisi ut Rup. R. homo 
sane acerbissima ultione dignus rideatur. Mulierum vero insania 
(non unius, sed multarum) 'adeo videtur tum serpsisse ut profecto 
esset cur gravius castigarentur. Egregie autem institutum est ut 
alius isque deus quid evenerit horridi testans inducatur. Sed in 
narrando non eam brevitatem deprehendere mihi videor quae in 
sat. I, 5. omnibus occurrit locis. Quamobrem si sat. I, 5. a. 717. 
(a. Chr. 37.) composita est , sat. I, 7 aliquanto prius ita ut pro- 
pius ad a. 712. accedat (quo Brutus cecidit) velut 714, sat. I, 8. 
eodem fere tempore vel aliquanto post, a. fere 714 — 16. (tamen 
aliquanto ante I, 5.) scriptas esse suspicor. Has igitur tres sa- 
tiras qui primas ab Horatio scriptas existimaverit , haud procul 
a vei'o abesse mihi videtur. Sat. I, 2., quam priorem esse propter 
nnum locum male expositum (v. 25.) crediderunt, maioribus longe 
similior est poematis ut I, 1. I, 3, in quibus de re aliqua graviore 
quaeritur ita ut legentium animi non solum delectentur ut I, 7. 8. 5. 
quibus proxime accedit I, 9., sed etiam doceantur, moneantur, ad 
honestissima quaeque virtutum studia impellantur vel a malorum 
irritamentis avocentur. Ex eodem genere esse sat. I, 2. negari non 
potest. Credibile vero est Horatium primo, cum versus pangere 
conaretur, non ad summa quaeque et gravissima accessisse sed 
leviora ut risus iocosque sibi proposuisse. In quibus cum non- 
nuUos leviter tangere coepisset, factum est ut mox alia et maiora, 
quae tota ad vitia quaedam pertinerent, aggrederetur. 

At quoniam Horatius ipse hoc quo nunc feruntur ordine vi- 
detur edidisse satiras, nisi eodem compositae erant, quid erat cur hoc 
eas ordine ederet? Qua de re ita mihi persuasum est. Praemisit 
tres maiores de rebus gravissimi momenti graviter scriptas; his 
succedit ea, qua de omni satirarum poesi disseruit. Tum sequuntur 
minores, quas neque praemittere neque in fine ponere decreverat. 
Copiae scilicet, quibus minus confiditur, in media coUocantur acie. 
Hae sunt 7. 8. 5. 9. Sed accessit 6., in qua cum poeta maximam 
partem de se ipso verba fecisset, qua erat modestia, mediis istis eam 
nugis inseruit. Neque enim decuit eam insigni loco et quasi un- 
dique conspicuo ponere. Ita post 4. (de poesi satirica) duae (5. 6.) 
sequuntur, in quibus poeta ipse partes suscepit primarias. Eas 
sequuntur 7. 8., in quibus nil prope nisi risus iocusque spectatur. 
His similis sed tamen gravior et politior est 9., ita ut in his 
7. 8. 9. gradatim virtus poetae crescere videatur. Satiram 10. 
epilogum esse non ambigitur. Hoc igitur ordine non scriptas sed 
consilio quodam et ratione editas esse censeo. Tempor^ enim ji 

originis neque veteres in ordine constituendo multum tribuebaut 
neque huius aetatis poetae id agere videntur, ut quo singula scripta 
sint carmina eodem ordine edantur. Sed ut quam aptissime inter 
sese excipiant atque animos legentium oblectando laudem mereant, 
aut similia iuxta ponuntur aut ne taedium similitudine moveatur, 
similia nonnunquam contrariis vel diversis dirimuntur. Quod ita 
esse quisquis ipse olim poemata scripsit scriptaque amico conse- 
cravit, eura confessnrum afBrmaturumque spero. Id igitur si sta- 
tuere licet , non iam , ut Frankius voluit , cuius fasti Horatiani 
merita etiamnunc florent auctoritate, ordinem quo editae sunt 
hodieque feruntur satirae pro eo quo compositae sint habebimus. 



Corrigenda. 

/ p 29 med legendam ext nedtim versibiis (non immo). 

CL p 32 1 11 (a parte inf l si^cnsm (non arenam) 

' p 33 med qiia cnm (□on'' quacutn) 

p d4 med continuaverint itar (non conlmuo procesg.). 
Inaequahtate autem scribcndi si oculi ofienduntur (lelut cum scriptum ei 
modo Uoratii, modoAppi, liupili, similia) peto nt clementer — non connivea 
nt supia accipsi p 38 med lernm — ccniveas 

Deniqne nonnulln, qnae ab aliis satis erant illuBtrata aeqno fortassc cildv 
me Mdeo transvolasse (ut sat I 5 29 solitil Quamqnam nemo ne adulescer 
tiam quideni si illas volet legeie ac perpendere saiiras hace una conlentus er 
commentatione sed commentarios inspiLiet obiios oinnibusque rebus (juae ad intei 
pictandum pertinent instructi^simoa 

